"Beren herria garatzen laguntzeko aukerak badituztela azaldu nahi diegu arrantzale senegaldarrei" - Urola Kostako Hitza : Urola Kostako Hitza\n"Beren herria garatzen laguntzeko aukerak badituztela azaldu nahi diegu arrantzale senegaldarrei"\nYayi Bayam senegaldarra da aurreneko emakumea bere herrialdeko arrantza elkartean sartu dena. Coflec elkarteko zuzendaria ere bada, eta ezkutuko immigrazioaren aurka egiten dute lan. Egunotan Euskal Herrian da bere taldearekin , eta Getarian izan dira, Kofradia, saregileak eta kontserberak ezagutzen.\nSenegal aberatsa da itsasoari dagokionez; arrain asko du. Baina jasangarria izateko zaindu egin behar da, eta nazio mailako elkartea dute. Aurreneko aldiz lortu du emakume batek organo horretan parte hartzea; Yayi Bayam Diouf izena du, koordinatzaileordea da, eta gaur Getarian izan da beste hainbat senegaldarrekin batera. Coflec elkarteko zuzendaria ere bada: elkarte hori Senegalgo emakumeek sortu zuten, ezkutuko immigrazioaren kontra borroka egiteko.\nBayamek eta itzultzaile lanak egin dizkietenek azaldu dute zergatik eratu zuten emakumeen elkartea: “Immigrazio ilegalaren aurka borrokatu nahi dugu, batetik, oso arriskutsua delako. Bestetik, azaldu nahi diegu atzerrian arrantzan lanean ari diren senegaldarrei beren herrian badituztela aukerak dakiten hori han aplikatzeko. Kanpoan ikasi eta formatu bai, baina gero, beren herria garatzen laguntzeko aukerak badituztela azaldu nahi diegu. Gure misioa da zubilan hori egitea, eta adibideekin erakustea posible dela; bestela, ez dute sinetsiko”.\nNerea Lopetegi oriotarra ari da gidari lanak egiten senegaldarrei. Hark azaldu du Dakar ondoko arrantzale herri batean sortu zela Coflec elkartea. “Hango gizonak herrialdetik alde egiten hasi ziren. Bidean hiltzen ari ziren batzuk, eta familiak ari ziren gelditzen emakumeekin bakarrik, eta inongo irtenbide ekonomikorik gabe. Hala, emakume hauek arrantza sektoreko lanetan dabiltza, bizitza aurrera ateratzen. Eta Gipuzkoan arrantzak ibilbide luzea duenez, gurera gonbidatu ditugu”. Aspegi elkartearen bidez etorri dira. Emakume Profesional, Enpresari eta Zuzendarien elkartea da, Gipuzkoa mailakoa, eta aldundiaren laguntza izan du proiektu honetan.\nKofradian izan dira aurrena, eta ondoren, kontserba enpresa batean eta saregileekin egon dira. Gipuzkoako eta Bizkaiko hainbat herri eta enpresa bisitatzeko asmoa dute egunotan. “Emakume senegaldarrek arrainaren transformazio prozesuan eta merkaturatze lanetan egiten dute lan batez ere. Horregatik, kontserberak bisitatuko ditugu, ikus dezaten nola lan egin behar den antxoa eta arrain ketua kontserbatzeko. Ondoren, elkarteko beste kideei erakutsiko diete hemen ikasten dutena”, azaldu du Lopetegik. Helburua da beraien lana baldintza hobeagoetan egitea lortzea, garapen ekonomikoa ere hobetzeko.\nHemen ikasi, Senegalen aplikatu\nBayam eta bere taldea helburu argiarekin etorri da Euskal Herrira. “Gure herrialdean gizonezkoek bakarrik egiten dute lan, eta oso garrantzitsua da emakumeok parte hartzea profesionalki, eta elkar hartzea, herrialde osoko garapenerako. Horrez gain, badira beste arrazoi batzuk ere: bat, emakumeon aberastasuna eta gure gaitasuna blokeatuta daudelako; bi, gure herrialdea garatzen laguntzeko; hiru, arrantza sektore ona delako, Senegalen aberastasun handia dagoelako hor; eta lau, jatekoa egongo dela bermatzen delako, elikadura-segurtasunagatik”.\nEmeterio Urresti Kofradiako lehendakariak egin die harrera arrantzaleen kofradian, eta hark azpimarratu du beharrezkoa izango dela agintari senegaldarrek ere bat egitea horrelako proiektuekin. “Haien inplikazioa funtsezkoa da, eta Senegalen zerbait egin nahi bada, hona etorri behar dute haiek ere”, iritzi dio. Bayamek bezala, Urrestik ere uste du senegaldarrek hemen ikasitakoa eta egindakoa beraien herrialdean aplikatu behar luketela gero. “Beraiek hasi behar dute beren nazioa altxatzen, kanpoko laguntzarik gabe. Etorri dira, ikusi dute, bada, has daitezela beren herrian hori egiten”.\nUrrestik esan du hemen alboratzen duten arrantza materiala eraman izan dela Senegalera, hemen ibilitako arrantzaleen bitartez, han erabiltzeko. Hala ere, onartu du momentuz ez dagoela sare eraturik bi lurraldeen artean.


Ongi etorri :: Informazio orokorra :: Gure konpromisoak :: Laneko Arriskuen Prebentzioa :: Geuk garatutako proiektuak :: Arriskua non, haurrak han!! (Bilduma) :: Ezberdintasunak bilatzen\nLaneko segurtasun eta osasunari buruzko ezagutza hedatzea eta prestakuntza ematea oraindik ere jorratu behar den oinarrizko pilarea da. Epe ertain/luzean egin behar da lan egungo haurtxoekin, laneko segurtasun eta osasunarekin lotutako balioak indartuz eta, arriskuaren pertzepzioa hezkuntzaren oinarritik landuz. Horrek, etorkizunean, gizarteak kontzientzia handiagoa izaten lagunduko du eta, azken finean, gizarte seguruagoa izatea ekarriko du.\nZentzu horretan, Osalanek diruz lagunduta, EZBERDINTASUNAK BILATZEN deituriko liburua argitaratu genuen. Bertan, zi zati bereiten ziren:\nLiburuaren 1.zatian, 25 arrisku egoera islatzen dituzten marrazkiak ikus ditzakezu. Alboan, beste horrenbeste marrazki jarri dira eta honako hau eskatzen dizugu: marrazki bien arteko 10 ezberdintasun bilatzen ahalegintzea.\nLiburuaren 2.zatian, aipaturiko arrisku egoerak aztertzen dira banaka-banaka, jokaera okerrak eta egokiak bereiztuz. Azkenik, arrisku egoera bakoitzari dagozkion neurri prebentibo ezberdinak aurkezten dira.\nAle guztian agortu ziren, eta oraingoan, OSALANek berariaz egokitu duen GAZTEPREBEN deituriko atalean dago eskuragarri. Aplikazio informatiko bat ere garatu da eta aipaturiko ezberdintasunak era erakargarri batean bila daitezke. Honako aukerak ematen dizkizu:\nMarrazki bien artean dauden 10 ezberdintasunak bilatzea eskatzen zaizu. Ea zelan moldatzen zaren!!\nJarraian, marrazkiaren bitartez irudikatzen den arrisku-egoera aztertu eta neurri zuzentzaileak proposatzea ere eskatzen zaizu (25 fitxa daude).\n- FITXEN BILDUMA\nBeñat eta Naiaren bizitzako egun bat\tEzberdintasunak bilatzen\tMarrazkiak pintzatzen\tMarrazkiak bukatzen\tBertsoak osatzen\tZutabe Aldakorrak\tEsaldiak osatzen\tHitzak kokatzen


Baga Biga: Googleren telebista plataforma 2011n iritsiko da\nBilatzailearen telebista proiektuarekin erabiltzaileek Sareko eskaintza guztiaren artean aukeratu ahalko dute.\nGooglek bere telebista plataforma nazioartean 2011n kaleratzeko asmoa du. Horretarako, urtea amaitu aurretik Ameriketako Estatu Batuetan jarri beharko du martxan. Horrela adierazi dute bilatzailearen arduradunek Berlineko Telekomunikazio Azokan.\n"Ez zarete saioak aukeratzeaz arduratu beharko, guk egingo dugu lan hori", esan du Eric Schmidt Googleko zuzendariak proiektuaren aurkezpenean.\nTelebista proiektu horretan, bilatzailea telebistarako egokituko dute eta, Britany Bohnet Googleko arduradunak adierazi duenez, Sareko eskaintza guztiak bildu eta aukera guztien artean hautatzeko aukera emango die erabiltzaileei.\n"Gainontzeko enpresek 20-30 kanaleko eskaintza egiten dute. Guk, berriz, webgune guztia eta merkatu androginoko ehunka App jartzen ditugu kontsumitzaileen esku", esan du Bohnetek.\nBilatzaileak doodle ("logo") berezia zuen atzo. Saguaren erakuslea Google hitzaren gainean jarriz gero, hitz hori osatzen zuten bolatxoak alde batetik bestera mugitzen ziren. Gaur, berriz, Google hitza koloreztatu egiten da bilatzailean hitz gakoak idazten diren heinean.\nGooglek ez du "doodle" berri horien esanahia argitu, baina funtzionaltasun berriekin zerikusia omen du.\nPublicado por Iker Barrena en 11:08


Emakumeen arteko elkarrizketa: Kirola ASPEGIk antolatutako Jakintza Hiriburuaren I. Edizioa - Aspegi\nEmakumeen arteko elkarrizketa: Kirola ASPEGIk antolatutako Jakintza Hiriburuaren I. Edizioa\nUrtero ospatuko den jarduera berri honen helburuahainbat sektoretako erakundeetan buru diren eta kudeatzen dituzten emakume profesionalei aurpegia eta ahotsa jartzea da, gizarteak beste errealitate hau ezagutu eta duten lan egiteko modua jakin dezan. Horretarako, urtero emakumeek kudeaketan goi-mailako presentzia duten bat edo bi eremu aztertuko dira.\nGure abiapuntua? Kirola izango da, non emakume bikain askoren talentuak eta garrantzizko zuzendaritza eta tekniko-karguak Donostia erreferentzia mailara igo duten.\nLehenengo edizio honetan bai Gipuzkoako kirol esparruan bai estatu mailan maila goreneko profesionalak diren emakumeak izango ditugu partaide hizlari lanetan, bide:\nTati Garmendia: Gaur egun BeraBera klubaren eskubaloi sailaren arduraduna da. 20 urte baino gehiagotan zehar klub honen jokalaria izana 2010ean erretiratu zen arte, Valentzian jokatu zuen (98/99) denboraldia salbu. Nazioarteko jokalaria 100 aldiz baino gehiagotan izan zen, eta 2009an kirol merituaren urrezko domina Kirol Kontseilu Gorenaren eskutik jaso zuen.\n2007an lehen mailako taldearen jokalaria eta entrenatzailea bihurtu zen, ondoren taldea ere noizbehinka zuzendu zuen, baina bere lan nagusiena klubaren eskubaloi sailaren arduradun gisa egin du.\nAzu Muguruza: IDK Gipuzkoa saskibaloi taldearen entrenatzailea, 20 urte baino gehiagotan zehar Donostiako emakume-taldearen buru izan zen, hasiera batean unibertsitateko kategorietan eta gero Lehen Mailan. 2007an Emakumeen Ligako bigarren mailara igotzea lortu zuen, bertan sei denboraldi eginez, eta 2013an Emakumeen Liga nagusira. Beraz, aurten IDK Gipuzkoak lau urte segidan kategoria goienean beteko ditu. 2014-15 denboraldian Espainiako Saskibaloi Entrenatzaileen Elkarteak lehen mailako entrenatzaile onena izendatu zuen.\nMari Ayestarán: Real Sociedad Hockey emakume-sailaren arduraduna da, eta kirol eta administraritza kudeaketan aritzen da. Urte askotan lehen mailako Real Sociedad Hockey emakume-taldearen entrenatzailea izandakoa. 1968an Donostiako Alperrak Klubean jokatzen hasi zen. 1971ko apirilean selekzio absolutuarekin Frankfurtera joan zen lehenengo aldiz, II. Josselin de Jong Koparako prestakuntza gisa. Ondoren 89 nazioarteko partida ofizial jokatu zituen, 1971tik 1984ra estatuko selekzioak egindako partida guztietan parte hartuz. 1973an Donostiako Anoeta Cluban jokatu zuen eta 1974an Real Sociedad Klubaren futbol taldean berragertu zen, 1994. urterarte jokalari izanez. Egun hementxe jarraitzen du Ohorezko Mailako taldea entrenatzen.\nNekane Soria: 2008tik Real Sociedad Futbol-Elkartearen Kontseilaria da. Entitate honen barruan talde femeninoa sustatzeko, honen bistaratzea areagotzeko eta Gipuzkoatik kanpo izateko proiekzioaren alde lan egin du, baita futbol emakume-ligaren kalitatea hobetzeko ere.\n2012an Real Sociedad Futbol-Elkartearen Berdintasun Planaren gauzatzea bultzatu zuen.\nAinhoa Azurmendi, psikologa eta kirol aholkularia eta kirol munduan azterlan ibilbide sakona izan duena, bereziki kirol munduan genero harremanei dagokienez, izango dugu dinamizatzaile lanetan.


Kantabriar mendizerrak barrera natural bat osatzen du, Kantabrikoak euskal probintziengan ihardutzen duen sartzea galeraziz, zona Ipar eta Hegoekialdeko haize hotz eta hezeetatik babesten du. “Cierzo” deituriko haize honek, mendizerrara iristean, hodei eta behelainoz inguratzen du. Bertakoak “cierzko geruza” deitzen dute.\nEra honetara, Laguardia-Biasterik beste Arabako eskualdeekin eta ezta beste Euskal Herriko zonekin zer ikusirik ez duen klima batez gozatzen du, zapaldarentzat transizio klima bezala definitua izan litekelarik.\nLaguardia-Biasterik oszilazio termiko oso nabarmenak izaten ditu herriko garaiera eta mendizerrarekiko hurbiltasunarengatik. Negu latzak klimaren ezaugarrietako bat dira, hauetan termometroa, 10ºC zero azpirarte jeitsi daiteke eta uda berotsua da, bertan 30ºC-ak igarotzen dituztelarik. Udazkena eta udaberria leunak eta atseginak dira.\nPrezipitazio tasa 450 eta 600 mm-en tartean kokatzen da, horrela sail lehor eta bero batean sartuz.


Motoras de la Isla - Historia | Motoras de la isla\nUrtez urte eta belaunaldiz belaunaldi, itsas-bidaiarien garraioa ekintzari ekin diogun enpresa familiarra gara.\nBidaiarien motor-ohizko zerbitzua hasten da\nJulian Isturizek Santa Klara irlarako bidaiarien motor-ohizko zerbitzua jarri zuen martxan Belmonte izeneko txaluparekin, 8,30 metroko luzera eta ia 4 tonako zama garraiatzeko gaitasunarekin.\nJulianek Belmonte II-a egin zuen, 9,15 metroko luzerarekin, Belmonte I-ak zuen bidaiari -edukiera bikoiztuz.\nAngel Isturizek, bere aitaren ordezkari, mitiko bihurtuko den “Aitona Julian” eraikitzen du, 12,50 metroko luzerakoa eta 98 bidaiari garraiatzeko gaitasuna duenak. Momentu horietan flotak 6 ontzi izango ditu, argazkian ezkerretik eskuinera: “Virgen del Carmen”, “Ntra. Sra. Del Carmen”, “Belmonte II”, “Aitona Julian”, “Alkartasuna” eta “Biona”.\nPoliester-eko bidaiari ontzia\nPoliester-eko lehenengo bidaiari itasontzia, “Antxeta” izenekoa, 18 tona garraiatzeko gaitasunarekin, momentu horiek arte, neurri handieneko itsasontzia da.\n“Gure Aitona Angel” ontzia flotara gehitu egiten da, 14 metroko luzerarekin eta itsaspeko ikuspegiarekin. Zoruan dituen bi kristalei esker, itsas hondoaz goza daiteke.\nAngelek “Aitona Julian II”-ren eraikuntzaren agindua ematen du. Neurri eta egonkortasun handikoa, itsaspeko ikuspegiarekin, bi makina propultsatzaile eta 140 bidaiari garraiatzeko gaitasunarekin. Hori dela eta, Santa Klara irlarako motordun txalupen historiaren ahalmen handieneko itsasontzia bihurtu da.\n“Eskerrik asko aita zure itsasoarekiko grina erakusteagatik. Beti izango zara gurekin irlarako bidaietan”


Espaloiaren 10. urteurrena ospatzeko afaria eta gala, bihar, antzokian - Elgeta - Goiena.eus\nEspaloiaren 10. urteurrena ospatzeko afaria eta gala, bihar, antzokian\nLarraitz Zeberio Lekuona 2014-06-27 10:07\nEspaloiko talde eragilea\nGoibeko euskara elkarteak lagunartean ospatuko du urteurrena; sorpresaz beteriko ekitaldia iragarri dute.\nHamar urte hamar urte dira, eta Espaloia kafe antzokian hamaika diziplina izan dira ikusgai denbora horretan. Albadulaque konpainiaren Malaje ikuskizunarekin inauguratu zuten antzokia 2004ko ekainean eta ordutik dantza, antzerkia, magia, musika, erromeriak, lehiaketak, haur ikuskizunak, bakarrizketak... egin dira Elgetako kafe antzokian.\nHamargarrena ospatzeko afaria eta gala antolatu ditu kultura taldeak. Goibeko euskara elkarteak kudeatu du antzokia hamar urteotan, eta bazkideekin eta lagunekin egingo du festa bihar, zapatua.\nKalean eta antzokian\nMagiak emango dio hasiera urteurrenari. Gasteizko Ilusionismo elkarteko lagunek bat egin dute Espaloiaren ospakizunarekin eta magia trikimailuak egingo dituzte kalez kale eta publiko orokorrarendako, 19:00etan hasita.\nOspakizunerako txartela hartu dutenak 20:30ean elkartuko dira antzokian. Hortik aurrera zer gertatutako den inork gutxi daki. Afaria eta gala iragarri dituzte antolatzaileek, eta magia, monologoak, dantza, musika eta ikus-entzunezkoak egongo direla aurreratu dute.


Jose Maria Ormaetxea hil da, Esperientzia Kooperatiboaren sortzaileetariko bat — TUlankide MONDRAGON\nJose Marik Arrasateko Esperientzia Kooperatiboari eskaini dio bere bizitza profesional osoa. Esperientziaren aitzindarietariko bat izan da.\nBere azken agerraldi publikoa ALE, Arizmendiarrietaren Lagunen Elkartearen Batzar Orokorrean izan zen, maiatzean. Bertan, Ormaetxea eta Gorroñogoitia omendu zituzten “Arrasateko kooperatibismoa sustatzeko apostuan erakutsi duten lidergoa, konpromisoa, ahalegina eta irmotasunagatik. Guztiontzat baliagarri den eredua”.\n1985 urtean, MONDRAGON Korporazioa eratu zenean, lehen lehendakari izateko hautatu zuten.\n1991ean, enpresa sustapenean zuen bere ibilbide profesionala kontuan hartuta, SPRI-ren lehendakariorde izendatu zuten.\nBere pasio handiena enpresen sorrera eta hauen kudeaketa izan da. Eta bere zaletasun handiena idaztea, hain ondo ezagutzen zuen horretaz: Arrasateko kooperatibismoaz, hain zuzen.


Espazio hau eta daukan material guztia jabetza intelektual edota industrialeko eskubideek babesten dituzte, eta Gipuzkoako Higiezinen Jabetzako Agenteen Elkargoa da eskubide horien jabea (edota, dagokionean, lagapen-hartzailea). Hori dela eta, erabiltzaileek ezin dute espazio honetan dagoen edozein material aldatu, erreproduzitu, transmititu, banatu, argitaratu, eratorritako lanak sortu, erakutsi edo komertzialki transferitu edo ustiatu, ez osotasunean eta ez zati batean. Erabiltzaileak aipatu bezala egiten duen edozein erabilera guztiz debekatuta dago, non eta Gipuzkoako Higiezinen Jabetzako Agenteen Elkargoak edo jabetza intelektualeko eskubideak dauzkanak espresuki baimentzen ez duen. Gai horri buruzko edozein argibidetarako, ondorengo posta elektronikoko helbidera zuzen zaitezke idatziz: coapi@coapi.com\nGipuzkoako Higiezinen Jabetzako Agenteen Elkargoak ez du bere gain hartuko hirugarrenek web atariaren bitartez emandako zerbitzuak direla eta gerta daitezkeen kalte-galeren erantzukizunik, bereziki kalte-galera horiek ondorengo kasuetan gertatzen badira: web atariaren bidez, hirugarrenei zerbitzuak eman edo, web atariaren bidez, hirugarrenei emandako zerbitzuen bidez zabaldutako edukiak benetakoak izan ez eta, ondorioz, legedia, moral eta ohitura onak edo ordena publikoa urratzen denean.\nGipuzkoako Higiezinen Jabetzako Agenteen Elkargoak ez du bere gain hartuko erabiltzaileek zerbitzuak eta edukiak behar bezala ez erabiltzearren sor daitezkeen kalte-ordainen erantzukizunik.\n2. Datu-segurtasuneko politika\nDatu Pertsonalak Babesteko 15/1999 Lege Organikoak ezartzen duenez, edozein erabiltzailek ukatu, eskuratu, zuzendu edo suntsi ditzake emandako bere datuak, ondorengo helbidera idatziz zuzenduz:\nHala badagokio, web atari honetako espazio jakin batzuen erabiltzaile-datuak erabil ditzakegu zuri Gipuzkoako Higiezinen Jabetzako Agenteen Elkargoari buruzko informazioa helarazteko. Informaziorik jaso nahi ez baduzu, adierazi behar diguzu lehen aipatutako helbidera idatziz.\nGipuzkoako Higiezinen Jabetzako Agenteen Elkargoak, arau orokor moduan, ez dizkie emango beste enpresa edo erakundeei erabiltzaileek emandako datuak. Hala ere, goian zehaztutako helburuei zuzenki lotuta, Gipuzkoako Higiezinen Jabetzako Agenteen Elkargoak zerbitzu jakin bat emateko, datuak lagatzea edo jakinaraztea beharrezkoa balitz, premia horren berri emango zaio erabiltzaileari, eta aurretiaz bere baimena eskatuko diogu jakinarazpena egiteko. Aldiz, erabiltzailea ez dago behartuta inondik ere bere datuak lagatzeko edo jakinarazteko baimena ematera.\nWeb atariak estekadun bitarteko teknikoak jartzen ditu erabiltzaileen eskueran (estekak, bannerak edo botoiak) eta, hartara, erabiltzaileak hirugarrenen edo hirugarrenek kudeatutako web espazioetara sar daitezke. Gipuzkoako Higiezinen Jabetzako Agenteen Elkargoak ez ditu eskaintzen edo merkaturatzen berez, ezta hirugarrenen bidez ere, estekatutako espazioetan eskueran dauden produktuak edo zerbitzuak, eta ez ditu kontrolatu, zaindu edo onartzen estekatutako espazio horietan agertu edo eskainitako produktuak, zerbitzuak, edukiak, informazioa, datuak edo beste edozein material.\nBeraz, Gipuzkoako Higiezinen Jabetzako Agenteen Elkargoa ez da erantzule izango webgune honetatik kanpo dagoen eta bere webmasterrak kudeatzen ez duen informazioarengatik. Agertzen diren esteken zeregina da esklusiban Interneteko material bati buruzko beste informazio-iturri batzuen berri erabiltzaileari ematea. Hori dela eta, Gipuzkoako Higiezinen Jabetzako Agenteen Elkargoa ez da izango aipatutako hipertestu-esteken bidez eskuratutako emaitzaren erantzule.\nBaldintza orokor horiek, baita web atari honetako edozein zerbitzutako baldintza bereziak ere, Espainiako Legeak arautzen ditu. Webgune honekin sor daitekeen edozein gatazka edo erreklamaziotan, alderdiek Donostia – San Sebastiango Epaitegietara joko dute, eta uko egiten diote espresuki beste edozein forori.


Durangoko Merinaldearen Amankomunazgoa - 129 pertsonak egin dute bat Durangaldeko Mankomunitateak “30 egun bizikletaz” erronkan parte hartzeko egin duen deialdiarekin, eta 10.742 kilometro egin dituzte\n129 pertsonak egin dute bat Durangaldeko Mankomunitateak “30 egun bizikletaz” erronkan parte hartzeko egin duen deialdiarekin, eta 10.742 kilometro egin dituzte\nEskualdean bizikleta egunero erabiltzea bultzatzeko Durangaldeko Mankomunitateak sustatu duen “Durangaldea Estrategia: Lehenengo CFC - Cycle Friendly Employer Lurraldea” ekimenaren barruan, erakundeak “30 egun bizikletaz” erronkarekin bat egiteko deia egin zuen, irailean herritarrak euren joan-etorrietan bizikleta erabiltzera animatzeko. Guztira, 129 pertsonak eman zuten izena “Durangaldea” taldean, eta horietatik 80 aktiboak izan dira –egunero euren joan-etorriak erregistratuz–, eta 10.742 kilometro egin dituzte bizikletaz.\nGainera, beste 170 pertsonak, gehienak akreditazio prozesuan inplikatuta dauden beste erakunde batzuetako beharginak, ere hartu dute parte erronkan, Azterlan, Cafés Baqué, Decathlon, Katiak eta Pierburg enpresek, Iurreta LHHII eta Durangoko Maristak ikastetxeek edo herritar guztiei irailean parte hartzeko eta pedalei eragiteko deia egin zien Elorrioko Udalak egindako deialdiari erantzunez.\nHorrela, datorren asteazkenean, urriaren 7an, 18:00etan, ekitaldi bat egingo da Iurretako Ibarretxe Kultur Etxean. Ekitaldi horretan sariak emango zaizkie gutxienez 20 egunez pedalei eragin dieten “Durangaldea” taldeko partaideei. Izan ere, ekimenak Cafés Baqué, Decathlon, Elorriaga Kirolak eta Orbea enpresen lankidetza izan du. Enpresa horiek 10 kafe lote, bizikleta tolesgarri bat, bizikletaren 10 azterketa eta 30 kasko eman dituzte, hurrenez hurren.\nHorrez gain, bilera horretan “Durangaldea Estrategia: Lehenengo CFC - Cycle Friendly Employer Lurraldea” ekimenaren hurrengo pausoei buruzko informazioa zehaztuko da. Ekimenean Durangaldeko 23 erakunde daude inplikatuta, eta Ihoberen, Eusko Jaurlaritzako Ingurumen Kudeaketarako Sozietate Publikoaren, laguntza du, proiektu berritzaileei ematen zaien Udalsarea 2030 laguntza programaren bitartez.\nCFE ziurtagiria, Txirrindularien Europako Federazioak, lantokiak, euren lanpostura egunero bizikletan doazenen beharretara egokitzea bultzatzeko eta horrelako mugikortasuna bultzatzen duten enpresak aintzatesteko Europa mailan bultzatutako proiektuaren barruan dago. Horrela, enpresak hiru kategoriatan bereizten dira: urrea, zilarra eta brontzea.\nDurangaldeko Mankomunitatea, bizikletaren eta mugikortasun aktiboaren aldeko apustua egiteko erabakiarekin, CFE akreditazioa lortu zuen lehenengo erakunde publikoa bilakatu zen joan den uztailean, eta eskualdeko beste 23 erakunde, horien artean udalak, enpresak eta ikastetxeak eta ikerketa zentroak, ziurtagiria lortzeko prozesuan daude.\n“Cycle Friendly Employer” ziurtatze prozesu horretan sartzeko interesa duten eskualdeko erakundeek helbide honetara idatziz jaso dezakete informazioa: cfe.mdurango@bizkaia.org


Laster amaituko da urria eta negua gero eta gertuago dagoela dirudi. Gainera, hori gutxi balitz, igandean, hilaren 28an, ordua aldaraziko digute…\nLur jota geratuko gara! Baina eutsi goiari! Izan ere, azaroaren 1a ere gerturatzen ari da eta zuetako askok 4 egun jai hartzeko aprobetxatuko duzue (edo, zenbaitek baita aste osoa ere).\nDonostiarra izanda edo bisitari gisa etorrita… urriaren 27tik azaroaren 2ra arte bizipen izugarriak izateko aukera izango duzu!\nFilmez gain, egun horietan erakusketak, zuzeneko emanaldiak eta askoz ekintza gehiago.\nArgazkia: Semana de cine fantástico y de terror\nParranda gogoa badezue hurbildu zaitzete Gu-ra edo Dabadabara urriaren 31ean Halloween gau berezia prestatu baitute bertan! Eta Halloween gauean gaupasa egiten baduzue edo oso goiztiarrak bazarete, egunotan gozatu ahal izango duzuen ikuskizunik ederrena (Fantasiazko eta Beldurrezko Zinemaren Astearen ondoren) izango da eguzkia nola ateratzen den ikustea; udazkeneko egunsentiek aho zabalik utziko zaituzte.


Haurrak lokartzeko soluzioak, helduak ere konbentzitu dauz! – Lauaxeta Ikastola\nHaurrak lokartzeko soluzioak, helduak ere konbentzitu dauz!\nSleepTile-k, Lauaxetako lau gazteren proposamen originalak, proiektu onenaren saria lortu dau Junior Achievement fundazioaren Minienpresen Estatu mailako XV. Lehiaketan!\nGehiago ezagutu nahi? Jarraian azalduko deutsugu.\nEstatu mailan bigarren hezkuntzako eta batxilergoko ikasleek garatutako 15 ekintzailetza-proiektu aukeratu ziren Junior Achievement Fundazioaren Minienpresen XV. Lehiaketan parte hartzeko.\nKalitatea eta originaltasuna, izaera berritzailea eta bideragarritasuna aintzat hartuta, Sleeptile aukeratu dabe proiektu onenaren sariaren irabazle gisa, eta, horrenbestez, Espainiaren ordezkari da Europan.\nSleeptilek, Jone Escribanok, Iñigo Gonzálezek, Jon Ortegak eta Unai Carrerak osotutako enpresak ideiak, erliebedun zortzi baldosako pack bat sortzea proposatzen dau, haurtxoen gurditxo baten traketsa kalean paseatzeakoan simulatzen dauana, haurren loaldirako irtenbide gisa.\nOriginala, ezta? SleepTileri buruz gehiago jakiteko, jo esteka honetara.\nAlbistean sakontzeko, beste esteka honetan klik egin daikezu.\nAurreko albisteaLaster arte, Marije eta Amaia!Hurrengo albisteaGarapen Iraunkorraren alde, indarrak batuz\nberrikuntzaegunekoaketorkizunaezagutun daigun...gizarterako hezkuntzahaur hezkuntzahezkuntza metodologiak eta teknikakikasleen hitzetankomunikabideetansariak eta aintzatespenakumeengandik ikasiz


Maiztegik bere atxiloketa ez ote den legez kanpokoa izan argitzeko salaketa jarri du - GARA\nMaiztegik bere atxiloketa ez ote den legez kanpokoa izan argitzeko salaketa jarri du\nRegina Maiztegi inolako agindu juridikorik gabe atxilotu zuten eta bi egun komisarian atxiki. Atxiloketa hori legezkoa izan ote den argitzeko, salaketa jarri du Eibarko Guardiako Epaitegian. Atzo, prentsaren aurrean, neurriz kanpoko «muntaia polizial eta mediatikoa» salatu zuen.\nEibarko Guardiako Epaitegian salaketa ipini zuen atzo goizean Regina Maiztegi soraluzetarrak. Larunbat arratsaldean hartu zuen preso Polizia espainolak eta bi egunera aske gelditu zen, haren atxiloketak ez baitzuen inolako oinarri juridikorik. Orain, bere atxiloketa argitzeko exijitu dio Eibarko Epaitegiari.\nHaren abokatu Onintza Ostolazak GARAri adierazitakoaren arabera, zer gertatu den argitzeko ipini dute salaketa, eta horretarako, Polizia espainolari atestatuak eskatzera deitu du epaitegia, baita Maiztegiri deklarazioa hartzera ere.\nMaiztegiren atxiloketa ez zuen Auzitegi Nazional espainolak agindu, «handik ez zen ezer atera, eta beraz, ez dago atxiloketa agindurik», azaldu du abokatuak, eta akatsa edo «akaso delitua» non egon den iker dezaten jo dute Epaitegira.\nSalaketa ipini eta berehala agerraldia eskaini zuten biek Soraluzen. Haiekin batera agertu zen Zugaitz Izagirrerekin zegoen laguna, hura Tarragonan atxilotu zutenean operazio beraren ildotik, eta oiartzuarraren atxiloketa «neurriz kanpokoa» izan zela salatu zuen.\nIzan ere, Izagirrek astero-astero epaitegian sinatzen zuela nabarmendu zuen haren lagunak, eta hortaz, Poliziak uneoro kontrolpean zuela. Pineda-Vila Seca herrian oporretan zegoela atxilotu zuten Izagirre, eta berarekin zegoen laguna ere atxiki eta komisariara eraman zuten.\nOstolazak agertu duenez Auzitegi Nazional espainolak apirilean eman zuen beraien kontrako epaia. Prozesu horretan 13 lagun auzipetu zituzten, eta bosti zigorra ezarri zieten; baina horietako lauk, tartean Maiztegik berak, helegitea jarri zuten Auzitegi Goren espainolean, eta epaia noiz emango zain daude.\nAtzoko agerraldian amnistiaren aldeko mugimenduak ere hitza hartu, eta gogor salatu zuen «muntaia polizial eta mediatikotzat» jo duten operazioa. Bereziki kritiko agertu ziren komunikabideek jokatutako paperarekin, «beldurrik gabe faltsukeriaz betetako informazioa zabaltzen dute», salatu zuten.\nEra berean, egoera demokratikoari bidea irekitzeko, «errepresioari bidea itxi behar zaiola» argi nabarmendu zuten atzo, Soraluzeko agerraldian.\nAmnistiarena aldeko mugimenduak nabarmendu zuenez, berebiziko garrantzia du errepresio mota guztiak salatzeak, eta hori egitera dei egin die herritarrei.


Bulkadak kontrolatzea - Didactalia: material educativo\nHelburu orokorrak: Beste norbaiten haserreari aurre egiteko estrategiak ezagutzea, sortutako egoeraren tentsio eta gatazka maila txikituz. Espezifikoak: Solaskidea gurekin haserre dagoen egoerei aurre egiteko estrategiak ezagutzea. Haserre egoeretan erabiltzeko kontrol estrategiak balioestea, pertsonen arteko komunikazioa hobetzeko modu gisa, eta, orokorrean, gizarte harremanak hobetzeko modu gisa. Edukiak - Ezagutza kontzeptualak (adierazpenezkoak): Haserrea Amorrua Prozedurazkoak: Haserrea kontrolatzeko estrategien eta haserrea eragin duen gatazka egoeraren aldaketaren arteko erlazioa. Beste batzuen haserreari aure egiteko estrategia ezberdinak ezagutzea: a) argudioetan sendo eta lasai mantentzea; b) dagokigun eratzukizun maila aitortzea; c) lasaitzeko beharrari buruz argudiatzea ondorioak ekiditeko; d) gertatutakoari arrantzia kentzea; e) haserrea amorru bihurtzen bada egoerari heltzeari uko egin. Jarrerazkoak: Haserre egoerei heltzeko estrategiak praktikan jartzeko interesa. Haserre uneetan autokontrola balioestea, egoerari heltzeko estrategiak praktikar jartzea ahalbidetzen duen elementu gisa, eta haserrea eragin duen egoeraren aldaketa positiboa eragiten duten elementu gisa. Aurretiazko Ezagutzak: Ez dira beharrezkoak. Objektuaren gida didaktikora jotzea.\nGako hitzak: kontrola jokaerak\nURL gordelekua: /repositorio/06042010/7f/es-an_2010040632_9102934\nAdina: Adina: 10-14 urte\nIkasketa denbora: Objektu didaktikoa ikasten emandako denbora.\nMapa Conceptual: Bulkadak kontrolatzea


Alde Zaharreko festak bertan behera - Altsasu - Guaixe.eus\nGuaixe 2020-03-30 20:55\nIgandeko artisau-azokak jendetza erakartzen du urtero.\nIhoteen ondoren, Altsasuko festen egutegian maiatzaren 1a, 2a eta 3a gorriz markatuta daude: Alde Zaharreko festak. Baina Altsasuko Udalak erabaki du bertan behera uztea aurtengo festa horietako egitarau ofiziala, artisautza azoka barne. Javier Ollo Martinez alkateak azaldu duenez, “ez da erabaki erraza, baina gure bizilagunen osasun publikoa lehenetsi behar du, eta, horregatik, erabaki hori da larritasun handiko egoera baten aurrean hartu behar den neurri arduratsuena eta zuhurrena”.\nAlkateak gogorarazi duenez, gaur egun alarma egoera apirilaren 12ko 00:00ak arte indarrean egonen da. Baina “zuhurtziak zera esan behar digu: geroago, alarma-egoera egungo baldintzekin mantentzen den eszena-toki batekin topo egin dezakegula edo, modu ez hain murriztailean bada ere, muga garrantzitsuak aplikatzen jarraituko den trantsizio-aldi batera igaroko garela”. Horregatik, erabaki du udalak Alde Zaharreko festetako egitarau ofiziala bertan behera uztea”.\nErabaki segida baten azkena\nCOVID-19 gaitzak osasun-krisiari eragin du eta hari erantzuteko indarrean dago alarma-egoera. Horrek herritarrak bide publikoan zirkulazio-askatasuna murrizteko neurri garrantzitsuak ezarri ditu. Ondorioz, espazio publikoan kultura, kirol eta gizarte-ekitaldiak egiteko ezintasuna ezarri da.\nBestalde, martxoaren 14ko 4/2020 Foru Aginduaren bidez “bertan behera uzten dira jendaurreko ikuskizunetarako, jolaserako eta aisialdirako, kultura. Erlijio, zezenketa, kirol edo antzeko jardueretarako espazio itxi edo irekietan egiten diren ekintza kolektiboak, kudeatzaile edo antolatzaile publiko edo pribatu batek eskaintzen baditu ere”.\nAltsasuko Udalak, bestalde, hainbat neurri hartu ditu. Martxoaren 12n Tokiko Gobernu Batzordeak erabaki zuen hurrengo egunetik aurrera udal-instalazio guztiak ixtea eta kasuan kasu, udaleko langileen telelana sustatzea. Aldi berean, Aita Barandiaran Egoitzako Partaidetza Kontseiluak erabaki zuen zentrora inolako bisitarik ez baimentzea eta bertan bizi diren pertsona nagusiak kalera ateratzeko baimena ukatzea, ezinbesteko arrazoiengatik izan ezik. Hori guztia Nafarroako Pertsonen Autonomia eta Garapenerako Agentziak ezartzen dituen irizpideak jarraituz. Horrekin batera, Ollok gogorarazi du bide publikoa desinfektatzeko jarduketa zehatzak egiten ari dela udala, Nafarroako Osasun Publikoaren eta Lan Osasunaren Institutuak ezarritako irizpideen arabera.\nAltsasuko festa egitaraua\nOtsailak 5-9 Santa Ageda.\nOtsailak 23 Inauteri txikia.\nOtsailak 25 Herri inauteria.\nOtsailak 29 Hiri-inauteria.\nMaiatzak 2 eta 3 Alde Zaharreko Festak.\nGaragarrilak 23 eta 24 San Juan.\nGaragarrilak 29 San Pedro.\nGarilak 12 Erkudengo erromeria.\nIrailak 11-15 Festak.\nLastailak 17 eta 18 Feriak.


Schrödingerren katua - Wikipedia, entziklopedia askea.\nErwin Schrödingerrek asmatutako esperimentu hipotetikoa, mekanika kuantikoaren Kopenhageko interpretazioak (edo gainjarritako egoerek) paradoxa bat eragiten duela agerian jartzeko asmoz proposatua.\nSchrödinger-en katua esperimentu hipotetiko bat da, Erwin Schrödinger fisikari austriarrak 1928an argitaratutako paradoxa bat. Kopenhageko interpretazioak eguneroko objektuei aplikatutako mekanika kuantikoaren interpretazioa modu ezberdinean ulertzen zuen eta hauei arrazoia kentzeko asmotan planteatu zuen. Gerora ikusi da Schrödinger-ek eginiko ekuazio matematikoak egokiak zirela, baina interpretatzeko moduan ez zuela asmatu. Izan ere, gaur egun gainezarri den teoria uhin-partikularen dualtasuna da.\n1 Mekanika kuantikoa: Einstein\n2 Bi bando, interpretazio ezberdina\n3 Esperimentua: Schrödinger katua\n5 Schrödingerren garrantzia\nMekanika kuantikoa: EinsteinAldatu\nAlbert Eintein fisikari eta matematikaria, teoria kuantikoan ekarpen handiak egindako zientzialaria\nFisikaren gaur egungo mundua bi teoria nagusien inguruan sortu zen, mekanika kuantikoa eta erlatibitatearen teoria orokorra. Hasiera batean bi teoriek printzipio erabat desberdinak zituzten. Einsteinek XX.mendean definitu zituen erlatibitatearen teoriaren postulatuak froga enpirikoetan oinarritzen dira.\nHorrela, teoria kuantikoak, erlatibitate teoriaren printzipio batzuk utzi zituen kanpo; hala nola, teoria erlatibistaren kausalidadea erabiliz azaltzen zen tokiko printzipioa. Einsteinen jarrera, mekanika kuantikoa postulatzea izan zen, hau osatu gabea izan arren. Bere argudioa eta toki eta determinismo falta frogatzeko asmoz, Einstein eta bere laguntzaileetako batzuk Einstein-Podolski-Roisenberg (EPR) deituriko postulatua argitaratu zuten, EPR paradoxa, hain zuzen. Partikula baten estatua neurtzen dugunean, bestearen egoera aldatu daiteke bat-batean, nahiz eta bi partikula hauek urrun egon bata bestearengatik. Bi partikulak iraganean erreakzionatu dutenez behatzaile batek partikula baten momentua neurtzean bestearena ondorioztatzen du. Gauza bera posizioarekin. Hau elkarketa kuantikoari esker gertatzen da. Nahiz eta EPR paradoxa izan hasiera batean, zaila baitzen mekanika kuantikoaren ikuspuntutik ulertzea, gerora mundu errealean benetan gertatzen zena zela ikusi zen.\nAlbert Einstein, Louis de Broglie eta beste askoren lanari esker, gaur egungo teoria zientifikoak partikula guztiek uhin-izaera ere badutela esaten da.\nBi bando, interpretazio ezberdinaAldatu\n1927an kopenhageko interpretazioa argitaratu zuen Niels Bohr fisiko dinamarkarrak, Max Born eta Werner Heisenbergen laguntzaz. Interpretazio hau saiatzen da uhin-partikula dualtasuna kontzeptua gizakiak ulertu ahal izateko modu egokian azaltzen. Honekin batera ziurgabetasunaren printzipioa argitaratu zuten, partikula baten posizioa eta momentua aldi berean zehaztu ezin daitekeela adieraziz.\nInformazio guztia esperimentuetako emaitzetatik lortu zuten. Nahiz eta konprobatutako printzipioetan oinarritu eta positibista gehienek ondo onartu, Einstein eta beste fisiko askok ez zuten onartu, kritika asko eginez.\nAlde batetik, Bohr, Heisenberg, Born eta, bestetik, Schrodinger, Einstein.. Ekuazio berak erabiltzen dituzte, baina interpretazioan kontrajartzen dira. Lehenei arrazoia kentzeko Schrodingerrek katuaren esperimentu hipotetikoa planteatzen du, katuak ezin duela aldi berean bizirik eta hilik egon adieraziz.\n1924an, Louis de Brogliek, bere hipotesia formulatu zuen, materia guztiak, ez bakarrik argiak, uhin-izaera zuela aldarrikatuz; era honetan erlazionatu zituen edonolako materiaren uhin-luzera (λ) eta momentu lineala (p): λ=h/p\nEsperimentua: Schrödinger katuaAldatu\nSchrödingerren katuaren esperimentua edo Schrödingerren paradoxa, 1935.urtean Erwin Schrödinger fisikari austriarrak eginiko esperimentu hipotetikoa da. Honen funtsa mekanika kuantikoaren barnean sortzen diren aurkako interpretazioak azaltzea da.\nSchrödingerren katua bizirik eta hilda dago aldi berean, bi egoeren gainezarmena da eta ezin dira bi egoerak bereizi.\nSchrödingerrek sistema bat proposatzen du, non katu bat kaxa itxi eta opako baten barruan dagoen, gas toxiko eta hilgarri batekin, azido zianhidrikoa, eta gailu bat. Gailuak, partikula erradioaktibo bakarra du, eta honek desintegratzeko %50-ko probabilitatea du denbora jakin batean. Horrela, partikula desegiten bada, gas toxikoa libre geldituko da katuaren heriotza eraginez.\nDenbora jakin hori pasa ondoren, gailua aktibatzearen eta honen ondorioz katuaren heriotza gertatzearen probabilitatea %50-a da. Era berean, gailua ez aktibatzeko eta katua bizirauteko probabilitatea berdina izango da, %50-a. Mekanika kuantikoaren printzipioen arabera, momentu horretan katua era berean hilda eta bizirik egongo da; egoera hori superposizioa da.\nEinsteinek esaten zuen ezin zela probabilitate kontua izan, partikulak ezin duela eduki egoera superposizio bat. Partikulak berez egoera bakar bat, “Jainkoa ez da dadotan ibiltzen”.\nSchrödinger-en katuaren estatuen superposizio kuantikoa eta ingurumenaren efektua dekoherentziaren bidez\nPrintzipio hau katuaren sistemari aplikatuz, katua hilda eta bizirik egongo da aldi berean, eta honi superposizioa deritzo. Baina kaxa irekitzean eta katuaren egoera egiaztatzean, superposizioaren egoera deuseztatuko dugu, katuaren egoera bakarra izango delako begiratzerakoan. Hau da, katua hilda edo bizirik egongo da, ez bi egoerak batera.\nEta hori da paradoxaren funtsa, sistemaren deskripzio klasikoaren arabera, katua hilda ala bizirik egongo da kaxa ireki eta bere egoera egiaztatu baino lehen. Mekanika kuantikoaren arabera, sistema egoera posible guztien superposizioan egongo da, hau da, behatzaileak parte hartu arte ezin da sistemaren ondorioa aurreikusi, soilik egoera posibleen probabilitateak. Beraz, esan daiteke superposizioa mekanika kuantikoaren printzipio bat dela eta honen arabera, elektroi bat bi posiziotan egon daiteke (spina gora edo behera) bi detektagailu ezberdinez detektaturik. Baina printzipio honek, esan bezala, elektroiak bezalako partikula txikietan balio du soilik, mundu makroskopikoan, katuaren kasua bezala, partikulek elkarrekintza handiak dituzte euren arten eta ez da printzipioa betetzen.\nBi egoeren gainezarpen honen ondorioz partikula atomikoen izaera duala azaldu daiteke, aldi berean argi eta partikula izaera duena, zeintzuetan printzipioa bete egiten den (agertu edo desagertu egin daitezke momentu berean, adibidez) bi errealitate paralelo erakutsiz.\nEgoera hauek errepresentagarriak dira, 0 eta 1 zenbakien bitartez adierazten dira, ingelesez “bit” izena dutenak. Honela 4 egoera kuantiko edo “qubit” ezberdin aurki genitzake: 00, 01, 10, 11. Qubit bat eratzeko, beraz, bi egoera gainezarri izan behar ditugu.\nEgoera kuantiko horiek argi ikus daitezke elektroien spinean oinarritzen bagara. Bi elektroi hartzen baditugu, 00 edo 11 egoerak baditugu, biek spin berbera izango dute, egoera batean biak gora izanik eta bestean behera. 01 edo 10 egoerak izaten baditugu, ordea, bi elektroiek kontrako norantza izango dute: gora eta behera edo behera eta gora.\nSchrödinger-en ekarpenak ugariak izan ziren kuantikan, garrantzitsuena Schrödinger Ekuazioa izanik. Ekuazio hau sistema fisiko baten egoera kuantikoa deskribatzen duen uhin-funtzioa da. Ekuazio honek zenbait interpretazio izan zitzakeen: Schrödinger-en ikuspuntutik, pentsatzen zuen ekuazioari zerbait gehiago falta zitzaiola, ondo zegoela baina ez zegoela guztiz osaturik. Kontzeptu hau katuaren esperimentuari aplikatzen bazaio, ikusi daiteke desberdintasuna interpretazioan dagoela. Esperimentu hau ezin denez nahi den moduan egin, katua eta pozoiarekin gertatzen dena erreala den ala ez ikusteko, kontuan hartzen dena da bakoitzak hau nola interpretatzen duen, izan ere, edozeinek nahi duena pentsatu eta interpretatu dezakeelako.\nSchrödinger katuaren esperimentuan lanean ari zela termino berri bat asmatu zuen: korapilatze kuantikoa. Planteatutako kontzeptu honekin definitu nahi zuen bi partikula kuantiko elkarlotuta egon daitezkeela, eta partikula baten egoera aldatzen bada bestearen egoera ere aldatuko dela. Korapilatze hau bi partikula baino gehiagoko sistemetan ere eman daiteke, non ezin diren definitu partikula indibidualak bezala, baizik eta korapiloa osatzen duen partikula multzoa bezala, non uhin funtzio bakarra duen sistema osoarentzat. Nahiz eta partikula bere sistematik urrundu distantzia handi batera, jokaera berdina izaten jarraituko du, partikula baten egoera aldatuz bestearena ere aldatuko da. Kontuan eduki beharrekoa da bi partikulako sistema batean partikula horietako bat sistema horretatik kanpo dagoen beste zerbaitekin elkarrekintza jasaten badu, elkarlotura hori apurtu egingo dela, ez delako erraza sistema horren egoera mantentzea.\nSuperposizioa: (Gazteleraz) https://es.wikipedia.org/wiki/Superposici%C3%B3n_cu%C3%A1ntica\nJon Matxaini ehu-ko irakasleari schrödingerren katuari buruz egindako elkarrizketa: http://zientzia.eus/zientzia-irratia/schrodinger-eta-katu-bat-kaxa-batean/\nSchrödingerren katuaren esperimentua: (Gazteleraz) https://www.ciencia-ficcion.com/glosario/p/paragato.htm\nKimika kuantikoan interpretazioaren inguruko eztabaida: (Ingelesez) Information Philosopher on Schrödinger's cat


Urtarrilaren 14ean hasiko da Antzerki garaia programazioa - Beasaingo Udala\nUrtarrilaren 14ean hasiko da Antzerki garaia programazioa\nArgitaratua: 21 Abendua 2021\nZortzi antzezlanek osatzen dute egitaraua, sei euskaraz eta bi gazteleraz. Sarrerak 12 euroan jarriko dira salgai eta ziklo osorako abonua 72 euroan eskuratu ahal izango da urtarrilaren 10a bitartean\nAntzerkia oro har eta euskaraz egindakoa bereziki bultzatzen jarraitzea du helburu Beasaingo eta Ordiziako Udalen arteko elkarlanari esker XXVIII garrenez antolatu den “Antzerki Garaia” egitarauak. Gipuzkoako Foru Aldundiaren eta Euskadiko Antzoki Sarearen lankidetzarekin antzerkia hedatu eta ikusleak erakartzeko denboraldi honetarako egitarau erakargarria antolatu dute bi udaletako kultura sailek.\nBeasaingo udaletxean egindako aurkezpenean, bi udaletako ordezkariak izan dira edizio berri honen xehetasunak azaltzen. Lankidetza honen helburuak aurreko ekitaldietako berberak izaten jarraitzen dute: batetik, antzerki errepresentaziotara joateko ohitura sustatzea; eta bestetik, publiko berria erakartzea, gazteak batik bat. Lan horri ekiteko ezinbestekoa gertatu da borondateak batzea eta ahaleginak koordinatzea.\nAntzerki taldeak eta obrak aukeratzeko garaian kontutan hartutako irizpideak kalitatea, muntaia, hizkuntza, konpainiaren eskarmentua eta obren arrakasta izan dira.\nAurtengo edizioari dagokionez 8 antzezlanek osatzen dute egitaraua. Horietatik bi izango dira soilik gaztelaniaz. Sarrerak 12 euroan izango dira salgai emanaldi bakoitzeko eta denboraldi osorako abonuaren salneurria 72 eurokoa izango da. Hau erosteko epea urtarrilaren 10a arte egongo da zabalik.\nAbonuarekin, egitarauko emanaldi guztietara sartzeko aukera izango da Ordizian edo Beasainen izan. Edozein aldaketari buruzko informazioa jasoko dute, baita urtean zehar beste obra batzuen programazioari buruzkoa. Gainera, antzezlan guztietarako udalerri bakoitzeko antzokian esleitutako eserlekua mantenduko da.\nSalmenta lekuak, Ordizian Herri Antzokiko leihatila eta Barrena jauregia eta Beasainen Usurbe antzokia izango dira. 10 sarrera baino gehiago eskuratu nahi dituzten kultura talde, ikastetxe eta gisakoek prezio berezia izango dute, 10 euro, eta dagokion udaleko kultura sailean eskuratu beharko dituzte.\nBeasaingo Usurbe antzokian zabalduko da esan bezala 2022ko “Antzerki garaia”ren egitaraua. Emanaldi guztiak 20:30ean hasiko dira.\nUrtarrilak 14: “El Instituto T” (gazteleraz) Usurbe antzokian (Beasain). Zuzendaria: Gorka Martin. Antzezleak: Javier Antón, Gorka Martín, Jon Zabal\nUrtarrilak 21: “Lehendakari gaia” (euskaraz) Herri antzokian (Ordizia). Zuzendaria: Begoña Bilbao. Antzezleak: Iker Galartza, Zuhaitz Gurrutxaga.\nOtsailak 4: “Semea pixka bat motelago dabil soilik” (euskaraz) Herri antzokia (Ordizia). Zuzendaria: Fernando Bernués. Antzezleak: Miren Arrieta, Ane Gabarain, Klara Badiola, Mireia Gabilondo, Asier Hernandez, Ander Iruretagoiena, Xabi “Jabato” López, María Redondo, Martxelo Rubio, Jose Ramon Soroiz, Dorleta Urretabizkaia.\nOtsailak 18: “Fake” (euskaraz) Usurbe antzokia (Beasain). Zuzendaria: Gorka Minguez eta David Caiña. Antzezleak: Maria Urcelay, Aitor Fernandino, Leire Ucha.\nMartxoak 4: “Kottauak” (euskaraz) Herri antzokia (Ordizia). Zuzendaria: Getari Etxegarai. Antzezleak: Ane Gabarain, Mikel Laskurain.\nMartxoak 18: “Kopaz kopa” (euskaraz) Usurbe antzokia (Beasain). Zuzendaria: Garbi Losada. Antzezleak: Ainara Ortega, Asier Sota, Ainhoa Aierbe, Iñigo Aranbarri.\nMartxoak 25: “Porno” (gazteleraz) Herri antzokia (Ordizia). Zuzendaria: Maxi Rodríguez. Antzezleak: Anacelia Alvarez, Sanfro Cordero, Cristina Lorenzo, Roca Suarez.\nApirilak 8: “Bost minutun” (euskaraz) Usurbe antzokia (Beasain). Zuzendaria: Begoña Bilbao. Antzezleak: Itziar Urretabizkaia, Andoni Agirregomezkorta.\nAntzerki garaiaren esku-egitaraua Beasain eta Ordiziako etxeetan banatuko da eta bi antzokietan ere eskuratu daiteke.\npdf Egitaraua eskuorria (7.40 MB)


Iñigo Urkullu lehendariarendako Mondragon Goi Eskola Politeknikoa eredu da hemen eta erreferente mundu osoan - Debagoiena - Goiena.eus\nIñigo Urkullu lehendariarendako Mondragon Goi Eskola Politeknikoa eredu da hemen eta erreferente mundu osoan\nLarraitz Zeberio Lekuona 2018-05-19 14:32\nMondragon Goi Eskola Politekniko arduradunak eta atzoko omenduak Iñigo Urkullu Lehendakariarekin.\nMondragon Goi Eskola Politeknikoak 75. urteurreneko ekitaldia egin zuen atzo, Donostiako Kursaal jauregian. Ekitaldian eskolaren garrantzia nabarmendu zuten eta egindako ibilbidea ekarri zuten gogora. Urteotan egindako lanarengatik Javier Retegi, Juan Leibar, Pilar Uribetxebarria eta Jose Luis Madinagoitia omendu zituzten ekitaldian. Bertan izan zen, baita ere, Iñigo Urkullu Lehendakaria.\nEuskal erakundeetako, hezkuntzako, gizarte arloko eta ekonomiako ordezkariak elkartu ziren, atzo, Mondragon Goi Eskola Politeknikoaren urteurreneko ekitaldian.\nIkus-entzunezko baten bidez erakunde akademikoaren historia gogora ekartzeko aukera izan zuten bertaratutakoek. Bereziki gogoan izan zuten Jose Maria Arizmendiarrietak egindako lana; izan ere, 1943an sortu zuen Arrasateko lanbide-eskola. Mondragon Goi Eskola Politeknikoko koordinatzaile nagusi Carlos Garciak esan zuen ekintza hori Arizmendiarrietaren funtsezko ikuspegiaren erakusgarri dela. "Haren ustez hezkuntza delako bestelako gizarte-ordena, gizatiarra eta bidezkoa, sustatzeko oinarri naturala eta ezinbestekoa".\nMondragon Unibertsitateko errektore Vicente Atxak eskolaren bilakaera eta etorkizunera begirako erronken inguruan egin zuen berba. Esan zuen eskola funtsezkoa izan dela Arrasateko mugimendu kooperatibistan. "Garrantzitsua izan da eta da eskualdearen, Gipuzkoaren eta Euskadiren industria-garapenean. Mondragon Unibertsitatearen ernamuina izan zen eta, gaur egun, bertako Ingeniaritza fakultatea da", nabarmendu zuen.\nOmenaldia "aurrekoak izan direnei"\n75. urteurreneko ekitaldian Mondragon Goi Eskola Politeknikoak Javier Retegi, Juan Leibar, Pilar Uribetxebarria eta Jose Luis Madinagoitia omendu dituzte. "Aitortza eta esker ona azaldu nahi diegu 75 urte hauetan gure aurrekoak izan direnei, indarrak eskolaren proiektua aurrera eramatera bideratu dituztenei, erabaki ausartak hartu eta ikasleekin, enpresekin eta gizartearekin konprometitu direnei. Azken finean, jarraitu beharreko bidea erakutsi digutenei", esan zuen Carlos Garciak\nLau omendiak igo ziren Kursaaleko agertokira eta lore-sorta bana jaso zuten Kontseilu Errektoreko lehendakari Juan Mari Palenciagaren, Kontseilu errektoreko lehendakariorde Maria Asun Sarrionandiaren eta Vicente Atxa errektorearen eskutik.\nIñigo Urkullu Lehendakariak ere omenduak izan zituen gogoan bere hitzaldian. Erakundea zoriondu zuen alde batetik egindako ibilbideagatik eta beste alde batetik erakutsitako baloreengatik eta nabarmendu zuen Mondragon Goi Eskola Politeknikoak Euskadiko eraldaketa sozialerako duen konpromiso aktiboa. "Eredu zarete hemen eta erreferentzia mundu osoan", esan zuen. Gaineratu zuen zenbateraino diren garrantzitsuak goi mailako hezkuntzaren kalitatea eta sendotasuna gero eta lehiakorragoa den testuinguru batean gizarte batek aurrera egin dezan.\nAlos Quartet taldearen musika-emanaldiarekin eman zioten amaiera ekitaldiari.\nDiploma banaketa 445 ikasleri\nEkitaldi instituzionalaren aurretik, diplomak banatuko zizkieten Mondragon Unibertsitateko Goi Eskola Politeknikoan Ingeniaritzako gradu-, master- eta doktoretza-ikasketak iaz amaitu zituzten 445 ikasleri.


Antzinako zeloa - Ereiten\nAsteasuko Udal Artxiboak dokumentazio historiko aberatsa gordetzen duela bere baitan, behin baino gehiagotan esan dugun gauza bat da. Ez gara ez, nekatuko errepikatzeaz, izan ere garrantzi handia duen gauza bat da eta honen zaintza, babesa eta hedapena gure esku dago. Toki desberdinetako ikerlari asko datoz Asteasura beren lanetarako informazio bila eta tarteka, kontsultatzen dituzten dokumentuen orrietan bitxikeriak aurkitu ditzakegu. Gaurkoan, 1780 urteko epaiketa bateko orrialde batean topatu duguna aurkeztu nahi dugu (sig. 139-04).\nDirudienez, epaiketaren testua idazten ari zen eskribauak erabiltzen ari zen orrietako bat puskatu zuen eta konponbide bat bilatu behar zion. Horretarako, paper zati txiki bat moztu eta puskatutako bi zatien gainean itsatsi zuen, hau da, gaur egun erabiltzen dugun zeloaren lana beteko zuen zati horrek. Kasu honetan, puskatutako zatia oso txikia da eta ez dio testuari eragiten, gainera, hausturaren areagotzea saihesten du, beraz, irtenbide egokia izan zela esan daiteke.\nAntzinako zelo honen erabilera ohikoa zen, beste tokietako dokumentuetan ere ikusi izan baitira. Garai hartako idazleek kontutan hartu ez zutena, ostera, paper zatia pegatzeko erabilitako itsasgarriak denborarekin paperean eragin zezakeen kaltea zen. Nahiz eta guk aurrean dugun dokumentua egoera onean egon eta kalterik agerian ez eduki, ezagutzen dira beste kasu batzuk non inguruko papera horitu eta hondatu egin den. Kasu horietan dokumentuak errestauratu egin behar dira etorkizunerako kontserbazioa bermatzeko. Adituek, metodologia eta teknika desberdinak erabiltzen dituzte kalte hauek konpontzeko eta liburuak egoera hoberenean gelditzea lortzen dute.\nHortaz esan bezala, egunerokotasuneko lanean bitxikeriak topatzen ditugun heinean, horiei buruzko berriak gure blog honetan argitaratzen jarraituko dugu, gure helburuetako bat, Artxiboetan aurkitu dezakegunaren plazaratze edo dibulgazioa baita, horrela, mundu honen inguruko ezjakintasuna murriztuz.


Gaxuxak prest ditu ikasturte berrirako jarduerak : Oarsoaldeko Hitza\nGaxuxak prest ditu ikasturte berrirako jarduerak\nJardueretan izena emateko aukera irailaren 2 eta 3rako jarri dute Lezoko emakume taldeko kideek. Ikasturtea urriaren 1ean hasiko dute.\nEgindakoekin urtero erakusketa antolatzen du Gaxuxak.\nLezoko Gaxuxa Emakume Taldeak prest ditu ikasturte berrirako jarduerak. Mamitsu datoz gainera. Gorputza, garuna eta sormena aktibatzeko adinako ikastaroak antolatu dituzte. Batzuk, sasoi osoko iraupena dute (eskulanak, soinketa, yoga, laboreak, patchwork, pilates, Sasoitu zure garuna saioak…), eta beste batzuk epe laburragoa dute, adibidez, elikadurakoa (urtarriletik apirilera) eta ahalduntzea. Ikastaroak urriaren 1ean hasiko dira\nHorietan izena emateko epea jakinarazi du, aldi berean, Gaxuxak. Hala, irailaren 2an eta 3an eman behar dute izena interesdunek, 10:00etatik 12:30era goizez eta 17:00etatik 19:00etara arratsaldez, taldeak Hipolito Gezala kalean duen egoitzan.\nIkasturte osoko jarduera bakoitzaren prezioa 70 eurokoa da lezoarrentzat, eta 80koa Lezon bizi ez direnentzat. Jarduera puntualen prezioa, hau da, elikadura eta ahalduntze ikastaroena, 15 (20 kanpokoentzat) eta 20 eurokoa (25 lezoar ez direnentzat) da hurrenez hurren.\nEdonola ere, izena emateko ordutegian edozein zalantza argitzeko prest daude Gaxuxakoak.\nJarduera horiek Lezoko Udalaren laguntza dute.


BEIJING+25 Berdintasunaren aldeko eta indarkeria matxistaren aurkako itun soziala eta herritarra – AMPEA\nBEIJING+25 Berdintasunaren aldeko eta indarkeria matxistaren aurkako itun soziala eta herritarra\nGaur goizean, NBE Emakumeak erakundeak zuzendutako Generation equality nazioarteko ekimenaren baitako proiektu baten aurkezpenean izan gara, gizarte-eragile guztiak inplikatzeko konpromiso zehatzak hartzen. ‘Berdintasunaren aldeko eta indarkeria matxistaren aurkako Itun Sozial eta Herritarra’.\nAMPEAk Aholku Batzordearen bidez parte hartzen du proiektuan, Gazteria Kontseiluarekin batera.\nBerdintasuna talde-lana da. Inor ezin da konpromiso horretatik kanpo geratu. Horregatik, Emakundek dei egiten die euskal gizarte-eragile guztiei urrats bat gehiago eman dezaten berdintasunarekiko konpromisoan, eta, horretarako, Generation equality ekimenak eskaintzen dituen tresna metodologikoak haien eskura jarri ditu.Metodologia hori Euskadin testatzen ari da bere errealitatera egokitzeko, Emakunderen Aholku Batzordeko elkarteekin eta Gazteriaren Euskal Kontseiluko ordezkariekin egiten ari den lan-prozesu baten bidez.\nLan-prozesu horren oinarria da, batez ere, eragileei ibilbide bat proposatzea, Beijing-eko printzipioetan oinarrituta. Ibilbide horren bidez, beren esparruan edo erakundean azken 25 urteetan berdintasun-arloan egindako aurrerapenen barne-diagnostikoa egin ahal izango dute, eta etorkizunean konprometitzen diren aurrerapenak bistaratu ahal izango dituzte.\nMaialen Olabe Gazteriaren Euskal Kontseiluko presidentea, eta Aholku Batzordeko Emakundeko Zuzendaritza Kontseiluko ordezkaria, Begoña Gorospe\nBeijingo konferentzia, horrek ekarri zuen guztia eta oraindik indarrean zergatik dagoen ezagutzea. Mundu mailako konferentzian parte hartu zuten emakumeen ondarea, belaunaldi berriek etorkizunean berdintasunak aurrera egingo duela bermatzeko modu gisa jaso dezaten.\nEkitaldian izan da Marina Subirats soziologoa, Kataluniako kudeatzaile publikoa, politikaria, eta erreferente historikoa izan da hezkidetzaren eta berdintasunean oinarritutako hezkuntzaren aldeko borrokan.\nEsteka honetan kontsulta dezakezue proiektua


Gizon eta emakumeen arteko aukera berdintasuna sustatzeko udal dirulaguntzak eskatu daitezke — Oñatiko udala\nGizon eta emakumeen arteko aukera berdintasuna sustatzeko udal dirulaguntzak eskatu daitezke\nEpea martxoaren 31n amaituko da\nDirulaguntza hauetarako deialdia atzo argitaratu zen Gipuzkoako Aldizkari Ofizialean, eskaerak egiteko epea irekiz. Udal dirulaguntza hauen xedea da emakume eta gizonen arteko berdintasuna eta emakumeen ahalduntzea lortzea helburu duten programak eta jarduerak sustatu eta garatzea. Programa eta jarduera horiek ezin dute irabazteko asmorik izan eta Oñatin garatu beharko dira, udalaren dirulaguntzaz babestu daitezen.\nDeialdi honen baitan jasotzen diren eskaerak baloratzeko irizpideak 2019an berritu ziren. Aurkeztutako proiektua testuinguruan jartzea, ekintzaren eragina eta balizko emaitzak neurtzea, proiektuaren kalitate teknikoa, elkartearen baliabide propioak eta boluntarioak jartzea, emakumeen partaidetza sustatzeko estrategiak diseinatu eta garatzea eta taldean edo sarean egiten diren proiektu eta prozesuak izatea baloratuko dira. Gehienez lortu daitezkeen 100 puntutik erdiak eskuratu beharko ditu proiektuak udal dirulaguntza eskuratzeko.\nOñatin egoitza soziala duten pertsona juridikoek eskatu ditzakete gizon eta emakumeen arteko aukera berdintasuna sustatzeko udalaren dirulaguntzak. 4.070 euroko partida bideratu du martxoaren 31ra arte eskatu daitezkeen laguntza hauetara.\nIaz eskaera bakarra jaso zen, IMME, Euskadiko Emakume Musulmanen Integrazio elkartearena. Emakume migratuen egoeraren diagnostikoa osatzeko dirulaguntza eman zitzaion, Oñatira beste herrialde batzuetatik bizitzera etorrikako emakumeen egoera sozial eta ekonomikoa, espektatibak eta beharrak ezagutzeko.


Zelula amen ikertzaileak, bidezidorrak asmatzera behartuta - Elhuyar Aldizkaria\nHasiera » Albisteak » Zelula amen ikertzaileak, bidezidorrak asmatzera behartuta\nZelula amen ikertzaileak, bidezidorrak asmatzera behartuta\nHeldu baten larruazaleko zelula bat eta zelula ama enbrionario bat, zelula bakarrean fusionatuta.\nZelula amekin egiten diren ikerketek bi eratako oztopoak dituzte, batzuk teknikoak dira, eta besteak, etikoak. Esperimentuetan enbrioiak erabiltzea eta ume bilakatzeko aukerarik ez ematea da arazoa. Jende askok ezin du hori onartu, eta, horiekin bat eginik, NIH AEBetako osasun-institutuak baldintza zorrotzak jarri dizkie enbrioien zelula amekin ikerketak egiten dituztenei.\nez dira kikildu, eta bidezidorrak asmatu behar izan dituzte oztopo etikoak gainditzeko. Hala, aurrerapauso handiak egin dituzte azkenaldian, eta, horiei esker, litekeena da aurrerantzean enbrioien zelula amekin egiten diren ikerketek gizarte osoaren oniritzia jasotzea.\nAdibidez, Harvard Unibertsitateko ikertzaileek lortu dute heldu baten zelulak enbrioien zelula amak bezain totipotenteak bihurtzea, zelula amekin fusionatuz. Polietilen glikola erabili dute horretarako, eta, sortzen diren zelulek kromosoma-kopuru bikoitza badute ere, geneen espresioa zelula amena bezalakoa da. Fusio horri esker, obuluak erabiltzea saihestu dute; hortaz, ez dago enbrioirik tartean. Gainera, zelula hibrido horiek terapian probatu dituzte, eta oso emaitza onak izan dituzte.\nBeste talde batzuek beste bide batetik jo dute: enbrioiak bestela ere ez zukeela garatzeko aukerarik izango bermatuz gero, ezin da esan enbrioia suntsitzen denik. Hori lortzeko, bi aukera probatu dituzte. Portlandeko Unibertsitatekoek enbrioiaren lehen faseetan ezinbestekoa den gene bat blokeatzen dute. Princeton Unibertsitateko taldeak, berriz, genea blokeatu beharrean, beste bat neurriz gain espresaraztea proposatu du. Bietara ere, sortzen den enbrioiak ezin du aurrera egin, baina haren zelulak erabilgarriak dira ikerketetan.\nArgi dago lehentxeago edo geroxeago zientzialariek asmatuko dutela aurrera egiteko bidea. Oztopoak oztopo, pausoz pauso.


Crowdfunding kanpaina gasnategia garatzeko | Basse-Navarre | KAZETA\nCrowdfunding kanpaina gasnategia garatzeko\nCLPB esne kooperatibako kideek crowdfunding kanpaina bat abiatu dute Aldudeko gasnategiaren garapena laguntzeko. Diru bilketa irailaren 28a arte irekia izanen da.\nKattin Chilibolost|07/08/2015|0 commentaires Mis à jour à:\nAlduden kokatua den gasnategiak urte bat ospatu du.\nCLPB esne kooperatibaren gasnategiak urtea bete du. Ibilbide huntan agertu diren zailtasun ekonomikoei aurre egiteko, baina batez ere etorkizunari begira alor komertziala garatzeko, kooperatibak crowdfunding kanpaina bat abiatzea erabaki du. Irailaren 28ra bitarte, ekoizleek 100.000 euro lortu nahi dituzte.\nKooperatiba 1970. urtean sortu zen eta hogei urte berantago 400 ekoizlek parte hartzen dute taldean. Horiek indarrak batzea eta esnetegi industrialei bizkarra emaitea erabaki zuten, tokiko produktuari garrantzia emaiteko eta kalitatezko ekoizpena ziurtatzeko.\nCLPBek abiatu duen crowdfunding kanpainak produktuen merkaturatzearentzat baliabideak lortzeko eta animazio komertzial berriak sortzeko bildu nahi du dirua. Gaur egun, partaideen ekoizpenaren %25 eraldatzen du, baina merkatua berritu eta estrategia berriak garatu nahi ditu.\nDiru bilketa uztailaren 29an hasi zen eta gaur egun arte 8.000 euro baino gehiago lortu dituzte; "abiapuntu polita", CLPBko administrazio kontseiluko kidea den Nicolas Cachenautentzat. Parte hartu nahi duten pertsonek sari bat lortuko dutela esplikatu du. Hain zuzen ere, egituraren garapena laguntzean, kooperatibaren produktuak jasoko dituzte.\nLortu nahi duten lehen helburuaz gain, irailean bigarren kanpaina bat abiatzea aurreikusi dute eta horretan kapitala eskuratzeko posibilitatea eskainiko dute. Partikularren laguntza eskertuko duten arren, fase hori inbestitzaileei zuzenduko diete. Elkarteko kideek, gisa horretan, 500.000 euro lortzea espero dute.


8 URTETIK AURRERA MUSIKA | Bizkargi Musika eta Dantza Eskola\nNORENTZAT: 2.1. eta 2.6. bitarteko mailetako ikasleentzat.\nMAIZTASUNA: 90 minutu astean, bi saiotan banatuta edo saio batean.\nAhots-, erritmo- eta entzumen-gaitasun desberdinak garatzea; musika-testua ulertzeko eta jotzeko.\nMAIZTASUNA: astean 30 minutuko saio bat edo bi.\nNORENTZAT: 10 urtetik aurrerako edonorentzat.\nBALDINTZA: Oinarrizko Diploma eskuratzeko derrigorrezkoa da 2 ikasturte eginda izatea.\nMAIZTASUNA: astean ordu beteko talde-saio bat edo 45 minutuko bi saio.\nAhozko trebetasunak garatzea; bokalizazioa zainduz eta ahotsa ongi ateratzea errazten duten posturak ikasiz.\nArnasketa lantzea; abestekorako orduan zein bizitza pertsonalean ahotsarekin izan ditzaketen arazoei buruz gogoeta eginez.\nIkasleen arteko lankidetza sustatzea; elkar entzuten ikasiz eta talde-lanaren garrantzia ohartuz.\nEskolak garrantzi handia ematen dio taldekako irakaskuntzari. Beraz, irakasleak egokitzat jotzen duenean, ikasleak musika eskolako taldeetan parte har dezakete. Instrumentu taldeko jarduerak, mota ezberdinetakoak dira: Banda, harizko taldea, txistulari taldea, trikitixa taldea, konboa, pop-rock taldeak, pianoa eta teklatuak.\nNORENTZAT: 8 urtetik aurrerako ikasleentzat.\nMAIZTASUNA: astean ordu erdi edo ordubeteko saioak, taldearen arabera.\nIkasleen arteko lankidetza sustatzea; elkarri entzuten ikasiz eta talde lanak duen garrantziaz ohartuz.\nTaldeko guztiekin bat-etortzea; afinazioari, entzumenari eta tinbreari dagokienez.


Osatekek euskararen erabilera normalizatzeko plan berezia onartu du ~ Blog de Petronor\nOsatekek euskararen erabilera normalizatzeko plan berezia onartu du\n5.12.18 Joseba Arruti No hay comentarios\nOsatekeko Administrazio Kontseiluak sozietate publiko horretarako euskararen erabilera normalizatzeko lehen plan berezia onartu du. Planaren helburua Osateken euskararen ahozko eta idatzizko erabilera normalizatzea lortzeko aurrerapauso irmoak ematea da; horrela, batetik, arreta euskaraz jaso nahi duten erabiltzaileen hizkuntza-eskakizunak bermatuko dira eta, bestetik, euskara, gaztelaniarekin batera, lan-hizkuntza izango da sozietate publiko honetan eta administrazio publiko eta erakunde pribatuekiko harremanetan.\nOsatek, Osasun Sailaren menpeko Eusko Jaurlaritzaren sozietate publikoa da. 1992. urtean jaio zen irudiaren bidezko diagnostikoan Estatuko erreferentzia bilakatzeko eta osasun arloko antolakuntzaren eredu bihurtzeko asmoz.\nLehen plana hiru printzipio osagarritan oinarritzen da: pazienteen hizkuntza-eskubideak errespetatzea; Osatekek ematen duen zerbitzuaren kalitatea hobetzea; eta progresibitatea. Horiek oinarri hartuta, zenbait helburu zehatz zehazten ditu eta, Eusko Jaurlaritzako Hizkuntza Politikarako Sailburuordetzak VI. plangintza-aldirako ezarritako irizpide orokorrekin bat etorriz, besteak beste planaren indarraldia amaitzean, 2022ko abenduan, Osatekek ahozko eta idatzizko harremanetan pazienteen hizkuntza eskubideak % 100ean errespetatu eta bermatzea. Osakidetzaren kasuan, euren plazako hizkuntza-eskakizuna betetzen duten langileen kopurua azken hamabost urtean seikoiztu egin da, lehen % 7,6 ziren eta, orain, % 46,6.\nOsatek, bere 25 urteotan, pertsonen eta euren osasunaren zerbitzura jarritako teknologiaren paradigma bilakatu da. Mende laurden honetan, Osatekek 1.500.000 paziente ingururen erresonantzia magnetikoaren bidezko diagnostikorako lagundu du, eta, hori dela eta, Euskadi erreferente bilakatu da irudi bidezko diagnostikoaren eremuan.\nHasi zenetik, Eusko Jaurlaritzak Osatek tresna berrienez eta goi-mailako teknologiaz hornitzeko apustua egin zuen; horien bidez. Osatek aitzindaria izan da erresonantzia magnetikoaren aplikazio berriak martxan jartzen, besteak beste, 3D angiografia kontrastatua, kolangiopankreatografia edo garuneko perfusioa. Hogeita bost urteotan, aurrerapenak txertatzen joan da: gero eta kalitate hobea eta denbora laburragoan eskuratzeko irudiak. Horrek diagnostiko hobea izatea dakar, eta, aldi berean, patologiak goizago detektatzen dira, gaixotasun neurodegeneratiboak, esaterako, edo tumoreen diagnostiko goiztiarra eta jarraipena zehatzagoa da.\nGaur egun, Osatekek 16 ekipo ditu, 9 lekutan banatuta: 2 Araban — Txagorritxu eta Santiago—; 4 Bizkaian —Bilbo, Galdakao, Areeta eta Urduliz— eta 3 Gipuzkoan —Donostia, Zumarraga eta Eibar—. Horrela, 16 makinetatik, 13 ospitale-zentroetan daude, bi anbulatorio-zentroetan eta bat ospitaleko kanpo-kontsultetan.\nOsatek Eusko Jaurlaritzaren sozietate publikoa da.


Porno osasun krisia - The Reward Foundation - Love, Sex and Internet\nAlbisteen bloga Porn osasunaren krisia\nMADELEINE KEARNS William F. Buckley Fellow da Kazetaritza Politikoan, National Review Institute-n. Glasgow, Eskoziakoa da, eta abeslari trebatua da. Osasunaren pornoaren krisiari buruzko artikulua 24ko otsailaren 2020ko edizioan agertu zen National Review Plus aldizkaria.\nLineako pornografia debekatu behar al dugu? Galdera hau eskubidea gauzatzen aritu da. Askatari askok ezetz esaten dute, horretarako, hitzaldi librearen afrontea litzateke. Kontserbadore sozial askok baietz diote, hori ez egiteak ondasun komunaren atsekabea izango litzatekeelako. Bi posizioak sinesgarriak dira, eta, horregatik, lagungarriak dira abiapuntu gisa. Hasteko toki hobea ikerketa mediko apolitikoa pornoaren inguruko gertakariak ezartzen dira zentzuzkoa den zalantzaz haratago, osasun publikoko kanpaina arriskutsu bati jarraituz. ondoren ekintza politiko zuzendua.\nInternet sortu zenetik, pornoa arrakastatsua izan da bere "A hirukoitza" erakargarritasunagatik - merkean, eskuragarria eta anonimoa da. Urtero, pornoaren industria globalak milioika dolar egiten ditu milioika (gehienetan gizonezkoak) kontsumitzaileetatik. Negozio odoltsua da. Emakumeak jolasean aritzen direnak, gizonak erasotzaileak dira, nerabeak lutatu egiten dira eta beste gauza asko aipatzen da hori ez da onena. Lineako pornografiaren presentzia ikustekeak bigarren eskuko kearekin bat egiten du: gizartean duen eragin kaltegarriaren ondorioz, jendeak birplanteatzeko nahikoa izan beharko luke, baina oso gutxitan gertatzen da. Orduan, eraginkorragoa izango litzateke kontsumitzaileen eskaera bideratzea, pornoaren erabilera hain erakargarriagoa eta erosoagoa izan dadin. Baina nola?\nHemen erabilgarria da Estatu Batuetan erretzeari buruzko pertzepzio publikoaren aldaketa nola gertatu zen gogorarazteko. 1870. hamarkadatik 1890. hamarkadara, tenperatura mugimenduak alkohol kontsumoa debekatu nahi zuen arrazoi moralengatik. Zigarroak 1900eko hamarkadaren hasieran iritsi zirenean, erlijio buruzagi askok bizio gisa hartu zituzten, droga eta alkohol gehiegikeriaren aurkako ate moduko bat. Hala ere, dakigunez, mendearen hasieran alkoholak eta zigarroak kontsumitzea debekatzeko ahaleginak ez zuen arrakastarik izan. Nazio mailako debekuak 20tik 1920ra arte iraun zuen. Zigarroei dagokienez, 1933an, amerikar helduen% 1953 (eta medikuen guztien erdia) argiztatzen ari ziren. Erretzea freskoa zen. Purito paranoideak ez ziren.\nJakina, ez ziren soilik moralistak tabakoaren erabileraz arduratu zirenak. 1920ko hamarkadatik aurrera, epidemiologoek biriketako minbiziaren aurrekaririk gabeko gorakada ikertu zuten. 1950eko hamarkadarako, hainbeste ebidentzia lotura kausal bat zenbatzen zen. AEBetako Osasun Zerbitzu Publikoak publikoari ohartarazi zion 1957an erretzeak minbizia eragiten duela. Eta 1964an zirujau orokorraren aholku batzorde batek txosten suntsitzailea kaleratu zuen, komunikabide nagusietan ondo estalita zegoena. Tabako lobbyak bizkarrean zeuden. Osasun krisia egon zen. Erregulaziorako justifikazioa, tabako zergak handiagoak eta negozio boikotak egon ziren.\n1920ko hamarkadan, epidemiologo batzuek biriketako minbiziaren erpinaren atzean zer egon daitekeen azaltzen zuten, azken hamarkadan gero eta urologo gehiago hasi dira galdetzen ea zutitzearen disfuntzioak dituzten gizon gazteen urpekariak zerbait izan dezakeen. Internet pornarekin egin.\n2020. hamarkadan sartu garenean, ikerketa-taldea nahikoa da osasun-krisia seinalatuz duen lotura kausala adierazteko. Izan ere, 40 ikerketa baino gehiago daude gaur egun pornografiaren izaera addictiboa eta bere ikusleek konparatiboki arinak eta muturrekoagoak diren materialak eskalatzeko modua; Adikzio pornoek sexu-jokabide aktiboagoa izatea aldarrikatzen duten 25 azterlan faltsutzen dituzte; 35 azterketak pornoaren erabilera sexu-disfuntzioarekin eta arnasarekin erlazionatzea (kausak erakusten dituzten zazpi barne); eta pornoaren erabilerarekin erlazionatutako 75 azterketa baino gehiagok erlazionatutako gogobetetze eta buruko osasun eskasagoarekin lotzen dute. Pornoak literalki gizon impotentak egiten ditu. Imajina ezazu gertakari horren aurkako publizitate kanpaina laikoa ez den partidua.\nEkonomikoki interesatutako porno aktibisten erantzuna, askatari zibil gaizto batzuek bultzatua, horrelako ikerketek korrelazioa besterik ez dutela erakusten dute, eta ez kausazioa. Gary Wilson liburuaren egileak bezala Your Brain Porn an (Ikerketa zientifiko berrienen laburpena) eta izen bereko webgune baten sortzailea, honako hau azaldu du: "Errealitatea da azterketa psikologiko eta (asko) medikuei dagokienez, oso ikerketa gutxik agerian uzten duela kausa zuzenean. Adibidez, biriketako minbiziaren eta zigarroen erretzearen arteko erlazioari buruzko azterlan guztiak korrelatiboak dira. Hala ere, denek argi dute kausa eta efektua tabakoen lobbyarentzat. "\nEstatu Batuetan erretzeari buruzko istorioa David eta Goliaten artean dago, eta jendearen pertzepzioaren aldaketa askok amestu izana baino nabarmenagoa izan da. Tabako lobbyak PR aditu, abokatu, soldatapeko mediku eta "azterketa" guztiak botatzen dituen arren, bere burua defendatzen saiatu zitekeen; zentzugabeko erreklamazioak izan arren, zigarroak "seguruagoak" bihurtu zituela iragazkiekin eta "tar gutxiago". Era berean, 1967an Merkataritza Batzorde Federalak adierazi zuen "ezinezkoa zela ia edozein adinetako estatubatuarrek zigarroen publizitatea ekiditea".\nIzan ere, emisoreek erretzaileen aurkako iragarki bat egin behar zuten erretzen zuten zigilu bakoitzerako iragarkiak jartzeko, errealitatea erretzeagatik lau erretzeari buruzko iragarkiak ziren. Eta 1940 eta 2005 urteen artean, gutxi gorabehera, 250 milioi dolar gastatu ziren Estatu Batuetan zigarroen publizitatean. Hori guztia izan arren, helduen artean zigarroen kontsumoa ehuneko 70 murriztu da zirujau nagusiaren txostena 1964an argitaratu zenetik.\nTabako handia galdu zen zientzia ukatzen zuelako, osasun krisia kostu sozial handian sortuz. Big Porn bide bera jarraitzen ari da. Lanpetuta dago sexu ikerketa propioak egiten eta "porn etikoa" agintzen du. Twittersferaren eta mundu kontserbadorearen mundutik kanpo, erresistentzia kontsumitzaile ohiek gidatzen dute. Alexander Rhodes 30 urteko estatubatuarra da, hamaika urte zituela pornografian aditua. Bere menpekotasunetik errekuperatu ondoren, NoFap izeneko webgunea sortu zuen - "sekularra, zientzian oinarritutako politika ez sexu positiboa" - pornoa uzteko laguntza bilatzen dutenentzat. Reddit-en, NoFap-ek milioi erdi kide baino gehiago ditu orain.\nArgi dago, gizon gazte askok porn-masturbazioek beren sexu-osasunean negatiboki nola eragin dezaketen interesatzen hasiak direla. NoFap-i buruzko eztabaida positiboa, Joe Rogan podcast-eko ostalariaren eta Duncan Trussell komediaren artean, 2.5 milioi aldiz ikusi da YouTube-n. Tressell hasi zen "Ez dut esan nahi bekatua bezala aplikatzea, nik bakarrik esan nahi dut, pertsonalki, asko ari zarenean disipatzailea sentitzen". Rogan ados agertu zen, gizon askok pornora joaten direla aitortuz, sexu frustrazioa sentitzen dutenean. "Horrelako energia nola aurre egin asmatu behar dela uste dut", gehitu du Trussellek, pornoaren alternatiba dagoen ala ez galdetzeko. Orduan, Rogan-ek ariketa edo harreman esanguratsuagoa proposatu zuen.\nBig porno versus zientzia\nPornarekiko erresistentzia mota hau, erlijiosoki edo ideologikoki motibatutako argudioen aurkakoa izanik, askoz ere mehatxuagoa da pro-pornoaren lobbyentzat. Agian horregatik, bai Rhodes, NoFap sortzailea, bai Wilson, egile laikoa Your Brain Porn an, salatu dute Big Porn nominak dituztenen jazarpenaren helburu bihurtu direla. Osasun krisiaren gaineko pertzepzio publikoa garrantzitsua izango litzateke. Gaur egun, Rhodes auzipetuen aurkako aktibista pornografo ospetsu bat auzipetuta dago. Staci Sprout-ek, NoFap-en parte hartzen duen baimendutako terapeuta, esan du beldur dela "eraso horiek NoFap-en erabateko desformatzea ekarriko dutela". Sprout-ek jazarpen etengabea "ondo orkestratutako difamazio kanpaina" dela aldarrikatu du eta "alkohol fabrikatzaileek alkoholiko anonimoak itzaltzen saiatzea" alderatzen du. "Mila milioi dolarreko multinazionalaren industria da, hau da, pornorik gabeko bizitzak egiten saiatzen diren ehunka mila pertsona".\nEz da pornoaren eztabaida kontserbadorea eta libertarioarena izan behar, moralistek eragindako gatazka politiko estu bat baizik. Big Pornak zientzia bezala, osasun publikoko krisia milioi milioi dolarreko konpainiek beren negozio arrakastatsu eta ustiatzaileek bultzatu zuten. Aldizkarian idazten Minbiziaren Epidemiologia, Biomarkatzaileak eta Prebentzioa"Ikertzaileek adierazi dutenez," gero eta gehiago, ikerketek frogatu dute tabakoaren erabilera murrizteko eraginik handiena izan duten esku-hartzeak tabakoa erabiltzeko testuinguru sozialak eta pizgarriak aldatzen dituztela. "Politika gisa, horrek" ia eragina duten esku-hartzeak dira ". erretzaile guztiak behin eta berriz, hala nola tabako produktuen gaineko zerga handiagoak, publizitate debeku integralak, pakete grafikoen abisuak, komunikabideen kanpainak eta erretzeko politikarik gabe.\nPornoarekin, beraz, komenigarria litzateke tabakoaren aurkako mugimendua ispilatzea eta, konponbide politiko azkarrak lortzea baino, joko luzea egitea. Lehenik eta behin, publikoa pornoaren zientziari buruz heztea. Ondoren, landu estrategikoki, koalizio politiko eta ez politikoekin, pornoaren kontsumoa ez hain erosoa izan dadin.


Euskadin ikasi ahal izango dira Dantza eta Arte Dramatikoa — dantzan.eus\nHemen zaude: Hasiera › Hemeroteka › Euskadin ikasi ahal izango dira Dantza eta Arte Dramatikoa\nEuskadin ikasi ahal izango dira Dantza eta Arte Dramatikoa\nBilbon kokatuta dagoen Dantzerti Arte Dramatiko eta Dantza Goi Mailako Eskolak eskainiko ditu ikasketa horiek datorren ikasturtetik aurrera\nAurrerantzean, arte dramatikoan edo dantzan goi mailako ikasketak burutu nahi dituzten euskal herritarrek ez dute ezinbestean kanpora joan beharko ikastera, datorren ikasturtetik aurrera Bilboko Juan Crisóstomo de Arriaga kontserbatorioan kokatuta dagoen Dantzerti Euskadiko Arte Dramatiko eta Dantza Goi Mailako Eskolak emango baititu goi mailako arte ikasketak bi atal horietan. Arte Dramatikoan, interpretazio espezialitatea eskainiz abiatuko da Dantzerti datorren ikasturtean; Dantzan, berriz, koreografia eta interpretazioa espezialitateetan.\nIzan are, ikasketa berrien aurkezpenean esan dutenez, "ikasketa artistikoek bizi duten gorakada, profil profesional berrien eskaera eta Euskadin antzerkigintzak betidanik izan duen indarra kontuan izan da" erabaki du Eusko Jaurkaritzak goi mailako zentroa sortzea, "gizartearekin, hizkuntzekin, kulturarekin eta lanarekin harreman zuzena lortuko duen zentro bat". Zentro horrek emango ditu alegia Arte Dramatikoko eta Dantzako goi mailako titulazio ofizial bakarrak.\nLau ikasturte eta plaza oso mugatuak\n"Profesional bilakatzeko interesa duten pertsonei zuzenduta daude, eta, horrenbestez, lan-espektatiba dute", esan dute. Goi-mailako arte-ikasketen bidez, ikasleek "ingurune horretan txertatzeko beharrezko erremintak eskuratuko dituzte", eta, horrez gain, arte-irakaskuntzako ikastetxeetan eskolak emateko ere gaituko dira. Gradu baten pareko titulua izango da ondorio guztietarako.\nArduradunek azaldu dutenez, "goi-mailako arte-irakaskuntza hauek musikako irakaskuntza profesionalarekin batera ipinita, sinergia interesgarriak sortuko dira; hala, ekarpen eta interakzio nabarmenak izango dira eta elkarrekin parte hartuko dute trebakuntzako hainbat proiektu eta jardueratan. Horrekin, ikastegi integratu bat lortu nahi da. Erronka anbiziotsua da; nahiz eta artikulatzen zaila izan, aukeraz beteta ikusten dugu, benetako fabrika artistiko bat bezala".\nIkasleek burutu beharko duten bidea ez da erraza. "Borondatea eta gaitasuna duten ikasleei zuzenduta daude ikasketok, konstantzia eta dedikazioa eskatzen baitute", azpimarratu dute eta, graduko gainerako ikasketen modura, lau ikasturte akademiko gainditu, 240 ECTs kreditu guztira.\nSartzeko baldintzei dagokienez, batxiler-titulua edo unibertsitatean sartzeko 25 urtetik gorakoentzako sarbide-proba gaindituta izan behar da. Horrez gain, berariazko sarrera-proba bat egin beharko da ikastegian bertan. Sarrera probarako izena emateko epea maiatzaren 4tik 22ra egongo da irekita.\nDena dela, batxiler-titulurik gabe ere sar daiteke ikasketa hauetara, baldin eta hezkuntza-administrazioak urtero deitzen dituen Batxilergoaren ordezko heldutasun-proba gainditzen bada. Esandako proba egiteko, apirilaren 14a baino lehen eman behar da izena.\nPentsatzekoa da plaza lortzea konplikatua izango dela, oso mugatua baita datorren ikasturtean Dantzertin hasiko direnen kopurua: Arte Dramatikorako 15 plaza deituko dira, eta Dantzarako (koreografia eta interpretazioa) 25.\nArtxiboko irudian, Dantzaz taldeko bi kide taula gainean. / USOZ


Pareta Muntatzeko Tentsio Egonkortzailea Fabrikatzaileak eta Hornitzaileak - Txina Pareta Muntatzeko Tentsio Egonkortzeko Fabrika\nTLS （H） 0.5K-10KVA Pareta osoko tentsio erregulatzaile automatikoa\nTLS （H） hormako muntaketa serieko AC tentsio egonkailu automatikoa pantaila handiagoarekin, pantaila erabil dezakezu gure SVC serieko, TLS serieko, TLB serieko ... Tentsio egonkortzaile mota honek aukeratu dezakezu atzerrian txipa eta zero zeharkako diseinua eta erreleboa gertu ebakitzeko zero posizioa eta su txikia sortuz eta produktuaren iraupena luzatzeko. Onartutako arauen gainetik sare elektrikoaren tentsioaren gorabeherak ondorio negatiboak ekartzen ditu elektroniko eta elektrikoentzat ...\nTLB hormako muntaia RELAY KONTROLA korronte alternoko tentsio egonkortzaile automatikoa, batez ere horman jarritakoa, etxean leku handia aurrezten duena, batez ere estatu independenteetako mankomunitateetan konektatutako tximinia erabiltzen dena eta oso ezaguna. Tentsio egonkortzaile mota honek atzerrian txipa eta zero zeharkako diseinua aukeratzen du eta errelea egiten du zero posizioan ebakitzean eta su txikia sortuz eta produktuaren iraupena luzatzeko. Gure eraztun bobina aukeratzen dugu eta eraginkortasuna handitzen dugu ...\nTLN Pareta Muntatzeko Tentsio Egonkortzailea\nTLN hormako muntaketa serieko RELAY CONTROL AC tentsio egonkortze automatikoa, gure enpresak txip amerikarraren aukerarik nagusiena dena, ordenagailuaren digitalizazio prozedura erabiltzen du makina osoaren mugimendu funtzionala kontrolatzeko. TLN serieko hormako AC tentsio egonkortzailea jatorrizko TSD motaren oinarrian garatutako produktu berria da eta tentsio egonkortzaile desberdinen abantailak integratu ditu. TLNk tentsio altuko erregulazio zehaztasuna, gainkarga ahalmen handia eta abantailak ditu ...\nTLS horman muntatutako errele motako tentsio egonkortzaile automatikoa (LED neurgailua)\nTLS hormako muntaia AC tentsio egonkailu automatikoa, gure enpresak zirkuitu-plaka egiteko txip amerikarraren aukerarik nagusiena. Hormako muntatze-tentsio erregulatzaile honek RELEA KONTROLAREKIN edo SERVO MOTOR KONTROLAREKIN egin dezake, hau barne espazio handiarekin baitago. Onartutako arauen gainetik sare elektrikoan dagoen tentsioaren gorabeherak ondorio negatiboak ekartzen ditu ekipo elektroniko eta elektrikoetan.\nTSDL hormako esekidura servo korronte alternoko tentsio egonkortzailea\nBatez ere bulegoko ekipamenduetan, probetarako ekipoetan, ekipamendu medikoetan, industria automatizazioko ekipoetan, etxetresna elektrikoetan, argiztapen sisteman, komunikazio sistemetan eta abarretan erabiltzen da.\nTSD Servo Motor Control Paretan Muntatutako Tentsio Egonkortzailea LED neurgailuarekin\n© Copyright - 2010-2020: Eskubide guztiak erreserbatuta. Aholkuak - Nabarmendutako produktuak - Web mapa - Mugikorretarako gunea Tentsio egonkortzailea 5000va, 2kva-ko tentsio egonkortzailea, Tentsio digitalaren egonkortzailea Ac, Tentsio Egonkortzailea Etxe Osoarentzat, Tentsioaren egonkortzailea anplifikadorearentzat, 4kva-ko tentsio egonkortzailea, Produktu guztiak


SEPHARDICA - Gure musika gorde duten emakumeak\n2019ko urriaren 4a, 21: 00etan Villa de Mairena Udal Antzokian - Sarrera 6 €\nSEPHARDICA: Emilio Villalba (kordak), Sara Marina (tekla eta perkusioa), Ángeles Núñez (abestia eta perkusioa)\nSEPHARDICA «Gure musika gorde duten emakumeak» kontzertua da, emakumeek funtsezko rola betetzen dute musika sefardiarraren hedapenean eta kontserbazioan (Iberiar penintsulako erbesteratutako juduen komunitateek gorde dituzten abesti tradizionalen multzoa. Sefarad).\nSephardica musika sefardiarraren proiektua da.\nKontzertu programa: «Gure musika gorde duten emakumeak»\nHilean behin Argazkilaritza Taldea. HILAREN GAIA "ARGAZKIPRESS ZURIA ETA BELTZA"\n2019ko urriaren 7a @ 20: 00etatik 22: 00etara Paco Cuadrado aretoan (Ateneoko taberna)\nHilabete honetan dugu "FOTOGRAFIKATZEA ZURI ETA ZURI" filmaren gai bitxia\nAurkezten ditugun irudietan gai librea da, zuriak eta beltzak nagusitzen dira, eta eskala grisak ere kolore koloreko xehetasunetara egokitzen dira.\nEz dira betetzen edozein argazkitan jatorrizko argazkia kolorez kentzeko.\nB / n nabarmentzen den argazki interesgarria duten gaiak bilatzea da, objektuaren tipikoa.\nValeriano Ruiz Konferentzia Zer egin dezaket Klima Aldaketari buruz?\n2019ko urriaren 8a @ 20:30 - 22:00 arratsaldeko Rolando Ateneoan\nValeriano Ruiz Hernández, (Higuera la Real, Badajoz), Mairenan bizi da, alkate izan zelarik. Erretiratuta dago. 1984az geroztik, Termodinamikako katedraduna izan zen AEBetako Industria Ingeniarien Eskolan. Estatu Batuetan Fisikan Doktorea lortu zuen 1974. urtean. Energia berriztagarrien aditua. Sodean (Andaluziako Energia Agentzia) eta Isofoton (eguzki aparatuen fabrikazioko enpresa nagusia) eta Protermosolar presidentea izan zen.\nValeriano-k gure autokontsumo elektrikoaz, autoak elektrikoetara aldatzeari buruz eta energia-sistema aldatzeari buruz hitz egingo digu, eolikoa eta eguzkia bezalako energia berde eta berriztagarriak erabiliz.\nGASTRONOMIA TALDEA. Denboraldi honetan garatzeko gaia aukeratzea.\n2019ko urriaren 9a @ 20:30 - 22:30\nGaur eztabaidatu beharko genukeen gairik garrantzitsuena horixe da. "THE THEME" (maiuskulaz) hasierako etapa honetarako hari eroale gisa aukeratua.\nGure amak sukaldatu ondoren, Espainiako sukaldaritza, Andaluziako sukaldaritza, produktuen sukaldaritza, sukaldaritza teknikak, espeziak edo, azkena, sukaldeko koloreak. Guztien artean proposatu, landu, komentatu eta kontsumituko dituen plater ezberdinak zehaztuko dituen gaia zehaztu behar dugu.\nGardentasun zikloa: Juan Clavero\n2019ko urriaren 10a @ 20:30 - 22:00 Rolando aretoan\nOstegunean, urriaren 10ean, 20: 30ean, Ezequiel Martínez kazetariak Juan Clavero elkarrizketatuko du.\nJuan Clavero Geografian lizentziatua da. Erretiratuta dago. Biologia, geologia eta geografia irakatsi zituen Institutuko irakaslea izan zen. 1986 eta 1989 artean Grazalema mendilerroko Parke Naturaleko zuzendaria izan zen. Guadalete ibaia berreskuratzeko planaren zuzendaria ere izan zen. Andaluzian Ekologistak Ekintzaren kide sortzailea eta Ingurumenaren defentsan aktibista andaluziarra\nKlub Klubaren KONTZERTUA\n2019ko urriaren 11 @ 21: 00etatik 22: 00etara Ateneo Sala Rolando-n\n"HOT CLOVER CLUB" KONTZERTUA\nMusika mota : Ipar Amerikako Folk, Rockabilly, Country, Rock and Roll.\nInterpreteak : Ismael Lojo (Ahotsa eta gitarra akustikoa)\nPablo Mateos (Gitarra Elektrikoa)\nKike Real (kontrabaxua)\nKonposizio propioak eta 40 eta 50 hamarkadako Ipar Amerikako egile bikainen errepertorioa. Rockabilly, Hillbilly, Country, Classic, Rock & Roll. Laukote formatuan interpretatzen da, Ismael Lojok ahotsarekin eta gitarra akustikoarekin, Pablo Mateosek interpretatutako bakarkako gitarra elektrikoa, Kike Realen kontrabaxua eta Berto Dacostaren bateria. Oso ikuskizun dinamikoa da, bai gai melodikoarekin eta askoz erritmikoagoekin. Ikuskizun oso berezia eta ezberdina, normalean musika honetan espezializatutako jaialdi handientzat erreserbatuta dagoena, lurralde nazionalean eta atzerrian.\nHOT CLOVER CLUB Ismael Lojok ahots eta gitarra akustikoan eratutako Rockabilly eta 50´s R&R taldea da, Kike Real baxuan, Pablo Mateos gitarra elektrikoan eta Berto Dacosta baterian. Sevilliako talde hau 2012an sortu zen, Rockabilly eta Rithm & Blues formazioetako beste musikari adituekin. Modu naturalean sortzen da, beste proiektu batzuetan egiten dutena baino zerbait egin nahi duten lagunen artean, eta musika ahalik eta garbiena egitea aukeratzen dute, modu eta moduetan, gailu edo moldaketa digitalik gabe, hirukote akustikoen forma hartuz. Rockabilly-tik. Formatu akustikoa, bateriarik gabe, hasieran jotzen duten musikaren erreferentzia tradizional gisa aukeratzen da, soinu deigarria baina, aldi berean, ahalik eta garbiena. Zenbaitetan, laukote bihurtzen da, bateria oinarrizko eraketa osatuz. Aukeratutako estalki talde bati, beren abestien zerrenda gero eta handiagoarekin bat egiten dute, beti ere eszenaratze ikusgarri eta dinamiko batekin interpretatuta. Laster bere estiloa garatzen dute, rockabilly frenetikoen eta country-usainen artean.\nGrabatzerakoan modu sinpleenean egiten da, zuzenean, etxera eramateko ikasketa klasikoen “zapore” hori, bere lehenengo ekoizpen lanean " Broken Wings " nabaritu daitekeena. El Toro Records generoko diskoetxe onenetariko batekin kaleratutako " Mean Old Man " bere bigarren lanaren grabaketak taldea rockabilly konbinazio klasiko bihurtzen du, bateria jotzailea formaziora sartuz, soinu handiagoa lortuz. Leherkorra eta indartsua.\nEstatuan, generoko jaialdi ospetsuenetan parte hartu dute, Espainia, Portugal, Erresuma Batua eta Irlandan zehar. Sony-k argitaratutako "With you no, bug" filmaren soinu-bandan parte hartu dute. Zuzeneko bizia eta suntsitzailea, emakidarik eta atsedenik gabekoa, inoiz hutsik egiten ez duena. Publikoarekiko intentzioa eta konplizitatea, Rock & Roll blunt gabe, musika zintzoa, oso letra pertsonalak. Kontrabajo klasiko eta indartsua, suzko gitarra elektrikoa eta ahots naturala eta modulatua. HOT CLOVER CLUB dira, ez dizute axolagabe utziko.\nEP binilo "BROKEN WINGS" (2014)\nKONPILAZIO DIGITALA "STOMP HISPANIC 10" (2015)\nBSO FILM "CONTIGO NO, BICHO" (SONY 2019)\nARTISTA / Sari buruz:\nISMAEL LOJO: Abeslaria, konpositorea, gitarra jotzailea eta bateria jolea. Sevillan jaioa, gure hiriko kultura retroamerikarrarekin lotuta egon da beti. 90. hamarkadaren hasieratik ibili zen merkataritza arloan, Caliber 52, Uncle Williams, Saint Peter Square eta The Money Shakers bezalako taldeetan parte hartzen.\nPABLO MATEOS: Sevillanako eszenako erreferentziazko gitarra-jolea, 80. hamarkadaren amaieratik aurrera. Bere espezialitateak gitarra elektrikoa, Blues eta R&B, Rock & Roll, Amerika, Rockabilly, Swing ... Gainera, konpositore fina da, oso artista polifazetikoa. , eta ukitu sute batekin. Malos Pelos, Uncle Williams, Tush, Rockin´Quartet, Bad Sign edo Money Shakers bezalako taldeetan parte hartu du.\nKIKE REAL: baxu jolea, gitarra-jolea, ahotsa, konposatzailea ... Sevilliako eszenako beste musikari ospetsu bat, interpretazio oso pertsonala eta dotorezia berekoa, baxu-jotzaile baxua, eta 80ko hamarkada amaieratik aurrera proiektu ugarietan presente dago, hala nola Piernaslocas, Stressless, Workin ´men, The Money Shakers eta Slappin´Combo.\nBERTO DACOSTA: bateria jolea, gitarra jolea, baxu jolea ... denetariko beste musikari bat. Galizian jaioa, Bertek zati berdinak dakartza talde tekniko eta energetikora. Breakin´Bones bezalako taldeetan jo du.\n2019ko urriaren 13a @ 12: 00etatik 14: 00etara Paco Cuadrado aretoan (Ateneo taberna)\nIgandean La taberna del Ateneoan itxaroten zaituztegu\nVermut klasikoa: limoiarekin\nANDALUSIAN vermouth: mandarina eta guzti\nVINATERO vermouth: ardo zuriarekin\nPRUDENT vermouth: sifoi batekin\nMuskuilu eta oilarrak marinatuta.


Anoeta, maiatzak 28 alebin-infantilak\n1. Joanes Telleria(Ampo)\n16. Iker Atxaga (Andoaingo)\nUrnieta, maiatzak 21 alebin-infantilak\n2. Igoin Pikabea (Andoaingo)\n3. Amaia Astarloa (Limousin-Oriako)\n5. Iker Balbas (Andoaingo)\n1. Aratz Guridi (Ampo)\n2. Gaizka Aranburu(Ampo)\n3. Joanes Telleria(Ampo)\n7. Peru Alkain (Andoaingo)\nMaiatzaren 7an ospatu zen Oñatin, alebin eta infantil mailako Gipuzkoako txapelketa. Gure txirrindulariak oso ondo ibili ziren eta Alebin mailan Dani Fursenko izan zen irabazlea eta Gipuzkoako txapeldun, eta infantil mailako nesken artean, Laiene Pikabeak bigarren postua lortu zuen. Hemen lasterketako argazkiak. Hemen sailkapenak.\nUrdulizen berriz, Ander Amonarriz federazio trofeoko ekipokako erlojuaren kontra, Gipuzkoako federazioko selekzioarekin parte hartu du eta bigarren postua lortu dute Euskadiko selekzioaren atzetik.\nAndoain, maiatzak 1 alebin-infantilak\n8. Iker Balbas (Andoaingo)\n15. Izaro Zuriarrain (Andoaingo)\n8. Peru Alkain (Andoaingo)\n10 Iker Atxaga (Andoaingo)\n16. Laiene Pikabea (Andoaingo)


Litio-sufrezko bateriak: energia biltegiratzeko teknologia arina, merkea eta jasangarria | CIC energiGUNE\nLitio-sufrezko bateriak: energia biltegiratzeko teknologia arina, merkea eta jasangarria\nEnergia kargagarria biltegiratzeko sistemen artean, litio-sufre baterien teknologia (Li-S) nabarmentzen da bere energia-dentsitate grabimetriko handiagatik eta material aktiboaren gaitasun teoriko handiagatik (hau da, S elementala).\nGainera, sufrea, lurrazaleko elementurik ugarienetako bat izanik, ez da ingurumenerako toxikoa, Li-S bateriak, teknologia merke eta jasangarria bihurtuz.\nHala ere, baterien beste teknologia batzuk bezala, Li-S bateria ez da perfektua. Proiektatutako energia bolumetrikoaren dentsitatea mugatua denez, zaila da litio-ioien teknologiarekin lehiatzea espazioa nahiko mugatua duten aplikazioetarako, hala nola bidaiarien ibilgailu elektrikoetarako. Hala ere, Li-S bateria hautagai egokia izan daiteke aplikazio "arinetarako", hala nola sateliteak, droneak eta hegazkin elektrikoak.\nEzaugarri erakargarri hauek direla eta, azken bi hamarkadetan ikerketa lan ugari egin dira Li-S baterietan. Li-Sren kimikaren eta Li-metalaren beste baterien arteko desberdintasun nagusietako bat deskargako bitarteko produktuen (hau da, polisulfuroen) agresibitatea eta disolbagarritasuna da. Produktu horiek S. katodoa murriztean sortzen dira, eta horrek eragiten ditu Li-Sren baterien erronka nagusiak; adibidez, elektrolitoaren egonkortasuna, gaitasuna atxikitzea, eraginkortasuna eta zikloaren bizitza erabilgarria.\nBeraz, hastapenetan, katodoaren garapena ikerketa zen nagusi, polisulfuroak harrapatzeko (karbonoari, aglutinatzaileari eta gehigarriei buruzko ikerketak) edo polisulfuroak sortzea saihesteko (organosulfuroa eta SPANa material aktibo gisa) irtenbideak bilatuz. Katodoak hobekuntza nabarmena lortu duen bitartean, Li-ren metalezko anodoa zikloko bizitza luze baterako faktore mugatzaile bezala agertu da.\nOndorioz, azken urteotan, ikerketaren interesa Li-ren anodo metalikoak Li-S baterian aplikatzeko aurrera egin dezan bideratu da. Ahalegin horiek guztiek Li-S-ko baterien errendimendua bultzatu dute literaturan: hasieran gaitasun txikia zuten 20 ziklo baino gutxiago, eta gaur egun gaitasun handia duten ehunka ziklo egonkor. Emaitza horiek adierazten dute, halaber, Li-S teknologia heldu samarra bihurtu dela Li-ion kimikatik harago.\nEuropako Li-S bateria-ekoizle bakarrak, Oxis Energyk, 400 Wh kg−1-eko dentsitate energetikoa duen Li-S bateria bat garatu du, azken belaunaldiko Li-ionen bateria komertzialaren balioa baino nabarmen handiagoa dena (260 Wh kg-1, Teslak baieztatu zuen Li-ionen gelaxkak 300 Wh kg−1 baino gehiago zituela 2020an bere gelaxka-diseinu aurreratuarekin).\nMundu osoan, LG Chem bateria-ekoizle nagusiak arrakastaz probatu ditu litio-sufre bateriak 2020ko irailean estratosferan tripulatu gabeko hegazkin hegaldi batean (ikusi argazkia beherago). Gainera, litio ioien baterien dentsitate energetikoa bi aldiz gehiagokoa izango del 2025etik aurrera iragarri du erraldoiak. Albiste zirraragarri eta oparo horiek agerian uzten dute Li-S bateria merkaturatze masibotik oso gertu dagoela.\nZerk urruntzen du "urrats" hori emateagatik? Li-S baterien prototipo komertzialen 60-100 zikloko balio-bizitza laburra. Zalantzarik gabe, balio hori handitu egin behar da aplikazio potentzialen eskaerak asetzeko. Gainera, SoA-ko Li-S bateriak elektrolito likido organiko batean oinarritzen dira, eta horrek segurtasun arazoak eragin ditzake. Aipatutako arazoak konpontzeko planteamenduetako bat egoera solidoan dagoen elektrolito bat erabiltzea da, aldi berean, estimazioan oinarritutako sistema likidoekin alderatuta dentsitate energetiko handiagoa emango lukeena.\nCIC energiGUNEren Li-S ikerketa-lerroa egoera solidoko Li-S gelaxkak garatzen aritu da 2017tik, polimeroetan oinarrituta, katodorako material aktibo berri batean eta Li metalezko anodoa in situ babestean zentratuz, elektrolitoaren formulazioa egokituz.\nGaur egun, CIC energiGUNEko taldea grafenoan oinarritutako katodo bat garatzen ari da, sufre-karga handia duena eta Li-S gelaxke egoera-solidoetarako eremu-ahalmen handia duena, "Graphene Flagship Core 3" proiektuaren esparruan. Aldi berean, taldea elektrolito solidoetan ere ari da lanean. Gainera, CIC energiGUNE LISA proiektuaren bazkidea da; litio-sufre bateria seguruak garatu nahi dituen proiektua, Renault, Oxis Energy, Arkema eta Varta bezalako industria-bazkideekin batera. Europar Batasunak finantzatutako bi proiektuen helburu komuna 450 Wh kg−1-etik gorako dentsitate energetiko grabimetrikoa lortzea da, bizitza baliagarria nabarmen hobetuta.\nHelburu horiek lortzeko bidean, ez dira ahaztu behar bi gauza: kostu txikia eta jasangarritasuna, horiek baitira Li-S teknologiaren erakargarritasun eta ontasun nagusiak. Horrek, material merkeak eta ez-toxikoak erabiltzeaz gain, prozesamendu ekonomiko eta ekologikoa inplikatzen du. Hori kontuan hartuta, mundu akademikoko eta industriako ikertzaileen dedikazio handiaz gain, Li-S bateriak laster emango du "urratsa" etorkizun hurbilean, energia biltegiratzeko sistema garrantzitsu bat bihurtuz Li-ion bateriaren osagarri.\nEgilea: Chunmei Li, CIC energiGUNE-ko Litio-Sufrezko baterien ikerketa-lerroko arduraduna.


Euskaltel - Autonomoak - Internet zuntz optikoa, Mugikorra eta Finkoa\nEuskaltelen mugikor-linea gehiago kontratatu nire negoziorako\nZuntza eta mugikorra dituen pakete bat baldin badaukazu zure negozioan, erantsi linea gehigarri gehiago prezio hobean.\n'44 € /hil\n'22 € /hil\nGB mugagabeak + Dei mugagabeak\n'06 € /hil\nMugikorrean. Etxeko wifiaren pasahitza ahaztu zaizu? Ez da ezer gertatzen. Pare bat klik eta kito. SIMa jaso eta 48 orduren barruan aktibatua izango duzu zenbakia. Ez kezkatu ezertaz, guk jakinaraziko dizugu SMS bidez zenbakia zehazki zer egunetan has zaitezkeen erabiltzen. Finkoan. Kasu honetan, 24 eta 48 ordu bitartean bakarrik itxaron beharko duzu telefono finkoa instalatzen dizugunetik. Ez duzu ezer egin behar, gu arduratuko gara izapide guztiez. Horrez gain, SMS baten bidez berretsiko dizugu zure telefono-zenbakia erabiltzen has zaitezkeela.\nInstalatu gure aplikazioa orain\nNegozio WiFiaren pasahitza ahaztu zaizu? Ez da ezer gertatzen. Pare bat klik eta kito.


Bahituriak: Garai korapilatsu baten isla — Zinema Uneak\nBahituriak: Garai korapilatsu baten isla Bahituriak filmari buruzko kritika http://www.zinemauneak.eus/estreinaldiak/bahituriak/bahituriak-garai-korapilatsu-baten-isla http://www.zinemauneak.eus/estreinaldiak/bahituriak/@@images/poster/large\nHelena Mayorga - 2017-09-01T00:19:53+02:00\n1983an, Sobietar Batasunean, goi-erdi klaseko gazte talde batek ihes egiteko plan bat osatzen hasten da. Ideia hegazkin bat bahitzea da, Turkiara desbideratuz eta horrela hain gogoko duten askatasuna lortzea; Sobietar Batasuneko erregimenetik urrun.\nPelikula gertaera errealetan oinarrituta dago, baina interesgarriena da nola kontatzen den. Sentimenduak hain korapilatsuak dira ezen ez dakizula nork duen arrazoia edo noren arrazoiak diren garrantzitsuenak: gazteenak, familienak edota gobernu komunistarenak. Gertaera modu errazean kontatzen dute baina bakoitzaren motibazioak epaitu gabe; hausnarketarako utziz.\nBahituriak merezi duen lan bat da, sortzen duten giroa ezin hobea delako. Pertsonaia bakoitza bizirik dirauen pertsona bat dela islatzen duten moduagatik; forma sinple batez, xehetasun gutxirekin, sakontasun gutxi baino nahikoarekin.\nOnena: Istorioa kontatzeko modua, kontatzeko trebetasuna. Minutu oro ondo neurtuta dago, istorioa bikain iragotzen delarik.\nTxarrena: Bahiketa pantailan islatzeko modua. Arraroa sentitzen da, ez zara guztiz parte-hartzaile moduan sentitzen. Emaitz orokorrean garrantzi handia ez badu ere, momentu oro ikusitako maisutasuna hemen pixka bat galtzen da.\nZuzendaria: Rezo Gigineishvili\nGidoilaria: Lasha Bugadze, Rezo Gigineishvili\nHerrialdea: Georgia, Russia, Poland\nAntzezleak: Irakli Kvirikadze, Tinatin Dalakishvili, Avtandil Makharadze, Merab Ninidze, Darejan Kharshiladze, Giga Datiashvili\nMusika: Giya Kancheli\nEstreinaldi data: 2017-09-01T00:00:00